recursal/SuperWikiNEXT-32B huggingface dataset:
| How to read a taxoboxHow to read a taxobox**四季香** |
| --- |
| 四季香嘅花四季香嘅花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物分支 Eudicots |
|
|
|
|
| （未分級） | 薔薇分支 Rosids |
|
|
| 目 | 無患子目 Sapindales |
|
|
|
|
|
|
|
|
| 科 | 芸香科 Rutaceae |
|
|
|
|
|
| 屬 | 四季香屬 *Murraya* |
|
|
|
|
|
|
|
| 種 | **四季香 *M. paniculata*** |
|

 |
|
| 二元學名 |
| ***Murraya paniculata***(L.) Jack |
|
|
|
|
|
|
|
|
|
|
|
|
|
|
| 別名 |
| *Murraya exotica* L. |

**四季香**（粵拼：sei3 gwai3 hoeng1；學名：*Murraya paniculata*）；第個名係**七里香**（cat1 lei5 hoeng1）、**九里香**（gau2 lei5 hoeng1）、**十里香**（sap6 lei5 hoeng1）、**千里香**（cin1 lei5 hoeng1）、**萬里香**（maan6 lei5 hoeng1）、**萬年青仔**（maan6 nin4 cing1 zai2）；喺英文嗰邊嗌「Common jasmine orange」、「mock orange」、「Orange Jasmine」、「Orange jessamine」；佢係芸香科四季香屬嘅常綠灌木或喬木仔，原產地喺亞洲嘅南邊，而家喺日本琉球、菲律賓、印尼、馬來西亞、斯里蘭卡、印度、澳洲、中國嘅海南、廣東、福建同廣西、貴州、雲南、湖南四省南邊都可以搵到佢。呢種植物大多數生喺海拔比較高嘅山地疏林或密林入面或低地嘅丘陵地嗰度。呢樖嘢重係個香花樹種。

形態
--

呢種植物一般有1——10米高到，最高嗰時可以去到12米。樹幹同細枝都係淡黃灰或灰白色，有小小光澤，冇毛，分枝細長且多，而細枝係圓柱形，橫切面係鈍角三角形，底邊同圓弧形差唔多，木質比較硬。而樹葉方面，佢係奇數羽狀複葉嘅互生品種，一般係3——5嚿樹葉，而7嚿樹葉唔係冇，不過比較少。而葉頂比較狹長，逐漸噉尖落去嘅樣、有時短尖或稍微凹咗落去。而基部同圓形或闊嘅楔形差唔多，樹葉係紙質或厚紙質品種，表面深綠色，有光澤，背面青綠色，生咗好多又密又麻嘅腺點出嚟。而花係聚傘花序，一般生喺樹頂或樹枝叉嗰度，而花嘅數量方面，大多數係＜10朵；有時開到＞50朵都有，但比較少見。而花係白色嘅單花品種，好似星星噉嘅樣，而且都幾香吓。而花瓣係4——5嚿，一般係狹長嘅橢圓形或倒披針形，白色或淺黃色；呢種植物一般喺每年4——9月開花。而果嘅方面，佢一般係漿果嘅品種，好似個蛋形或橢圓形，先端比較尖，熟咗嗰時係橙黃到朱紅色嘅品種。而佢嘅果一般有1——2粒核；皮有棉質毛響度。呢樖嘢一般喺每年9——12月結果。

適應環境
----

呢種植物鍾意喺暖又濕嘅氣候嗰度生，但唔禁（kam1）凍。

用途
--

呢種植物唔單止可以用嚟做盆景同庭院植物之外，佢嘅葉同帶葉嫩枝都可以做藥，有祛風除濕、行氣活血、散瘀止痛、解毒等呢啲功效。另外，佢嘅花可以提取香油做香水、花同熟咗嘅果都可以食得，而曬乾咗啲花可以做茶。

有關嘅書
----

* 貴州植物誌 第276-278頁
* 《《中國藥用植物圖鑒系列之一 南方藥用植物圖鑒》》. 王玉生、蔡岳文. 汕頭大學出版社. 2007年 月. p. 第118頁. ISBN 978-7-81036-859-9. `{{cite book}}`: Check date values in: `|year=` (help)
* 《《香港盆栽》》. 綠川晴. 萬里機構. 2008年 月. p. 第216-217頁. ISBN 978-962-14-3781-5. `{{cite book}}`: Check date values in: `|year=` (help)
* 《《當代藥用植物典 4》》. 蕭培根. 香港賽馬會中藥研究院. 2007年 月. p. 第330頁. ISBN 978-988-99226-3-4. `{{cite book}}`: Check date values in: `|year=` (help)
* 《《常用中藥材鑑別圖典》》. 趙中振、陳虎彪. 萬里機構. 2010年月. p. 第250頁. ISBN 978-962-14-4150-8. `{{cite book}}`: Check date values in: `|year=` (help)

出面網頁
----

|  |  |
| --- | --- |
|  | 維基同享有多媒體嘅嘢：**四季香** |

|  |  |
| --- | --- |
|  | 維基物種有資料講：***四季香*** |

* （簡體中文） 月橘 中國植物圖像庫
* Murraya paniculata (L.) Jack 香港植物標本室
* Murraya paniculata 香港教育城
* 植物分類 嘉義大學景觀植物圖鑑
* 香港觀賞植物照片廊 香港康樂及文化事務署
* 九里香 Jiulixiang 藥用植物圖像數據庫 (香港浸會大學中醫藥學院)（白話文）（英文）
* 千里香 Qianlixiang 藥用植物圖像數據庫 (香港浸會大學中醫藥學院)（白話文）（英文）
* 九里香 Jiulixiang 中藥材圖像數據庫 (香港浸會大學中醫藥學院)
* 九里香 Jiu Li Xiang 中藥標本數據庫 (香港浸會大學中醫藥學院) （繁體中文）（英文）
**四方砲臺遺址**（粵拼：sei3 fong1 paau3 toi4 wai4 zi2）
，亦叫**永康砲臺**（wing5 hong1 paau3 toi4）或**永寧砲臺**（wing5 ning4 paau3 toi4），係中國廣東省廣州市嘅一個遺址，喺越秀區嘅越秀公園入面嘅蟠龍崗頂附近。呢個砲臺喺第二次鴉片戰爭嗰陣俾人整冧咗，而家得返個地基響度。

名
-

個砲臺樣似四方形而改成噉嘅名。

史
-

四方砲臺遺址喺清朝順治十年（1653年）嗰陣起嘅，係鴉片戰爭時期嘅一個重要遺跡。由於個砲臺似正方形，所以叫「四方砲臺」。道光廿一年（1841年）5月25號，鴉片戰爭爆發，砲臺俾英國軍佬霸咗，之後，佢哋重響呢度起咗英軍司令部。1840年5月30號，廣州城北邊嘅三元里同103個鄉村嘅民眾嚟呢度打仗，引啲英國軍佬去牛欄崗度匿埋。過咗幾日，幾萬群眾包圍成個砲臺，英國佬投降，離開廣州。

1927年12月11號廣州起義爆發之後，四方砲臺遺址附近就變咗起義軍保護廣州蘇維埃政府嘅重要陣地。1962年，呢道挖咗個鐵砲出嚟，而家擺喺廣東革命歷史博物館入面。1999年7月29號變成廣州市嘅文物保護單位。

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
重慶主城區街景
 **重慶主城區**（粵拼：cung4 hing3 zyu2 sing4 keoi1）
，亦叫**主城九區**（zyu2 sing4 gau2 keoi1），指家陣重慶市中心嘅九個市轄區，包括主城六區（渝中區、九龍坡區、江北區、沙坪壩區、南岸區同大渡口區）同近郊嘅三個區（渝北區、北碚區同巴南區），亦即係1933年重慶成為直轄市嗰時嘅範圍。主城區係重慶市入邊城市化率最高、經濟最發達、城市基礎建設最完善嘅核心區域；喺規劃、建設、經濟統計方面，「重慶主城區」爾個講法亦成日有提到。

區劃沿革
----

民國後期到1954年直轄市時期，重慶全市範圍包括市區六區（市中區、江北區、南岸區、九龍坡區、沙磁區、大渡口區）同近郊三區縣（巴縣、江北縣、北碚市）。後嚟，重慶嘅行政區劃有調整。1950年4月，重慶市人民政府將沙磁區併入重慶市第三區；1955年10月24號改名叫「沙坪壩區」。1954年之後，西南大區行署撤銷，北碚市併入重慶，成咗「北碚區」。1991年，市中區改名叫「渝中區」。1994年，巴縣改名叫「巴南區」，縣北邊七公里街道一部份成咗城區；同年，江北縣改名「渝北區」，城區主要喺南邊新牌坊嗰頭。

攷
-

1. ↑  〈重慶市規劃局〉. 重慶市規劃局. 原著喺2015年11月17號歸檔. 喺2015年11月6號搵到.
2. ↑  〈重慶主城區30年擴大50倍 規劃格局精心設計〉. 騰訊·大渝網. 2008年10月31號. 原著喺2016年3月6號歸檔. 喺2015年11月6號搵到.
3. ↑  > 历史沿革〉">〈区情概况 >> 历史沿革〉. 重慶沙坪壩政府門戶網. 原著喺2016年3月16號歸檔. 喺2015年11月6號搵到.
**深度強化學習**（粵拼：sam1 dou6 koeng4 faa3 hok6 zaap6；英文：**Deep Reinforcement Learning**，簡稱「**DRL**」）係一門結合深度學習同強化學習嘅學科。

最經典嘅 DRL 演算法有 Google DeepMind 演出嘅深度Q學習（Deep Q-Learning亦稱 Deep Q-Networks）。如果個馬可夫決策過程（Markov Decision Process）有多過一隻個體（agent）嘅話，噉就變深度多個體強化學習（Deep Multi-Agent Reinforcement Learning）㗎啦。

深度Q學習
-----

深度Q學習同Q學習嘅原理係一模一樣，之不過將個Q學習表（Q-Learning Table）用一個會估Q值函數（Q-value function）嘅深度神經網絡嚟代替。
噉樣代替法有幾個好處嘅。首先呢，個神經網絡會大大減少可學習嘅參數嘅數量（no. of learnable parameters），同埋可以令到隻個體嘅過去經驗可以更好噉普遍化（generalize）到一啲未見過嘅情況。

深度Q學習亦都有用到經驗回顧（Experience Replay）。

進階版嘅演算法有彩虹深度Q學習（簡寫彩虹DQN，英文：Rainbow DQN），佢有包到雙深度Q學習（Double DQN），優先嘅經驗回顧（Prioritised Experience Replay），互鬥性網絡結構(Dueling Network Architecture)，多步回報（Multi-step Returns），分佈強化學習（Distributional RL）同埋雜音網絡（Noisy Nets）。彩虹DQN雖然勁過DQN好多，但係最大壞處就係run得慢同埋好容易甩轆。

其他嘅深度強化學習演算法
------------

基於政策梯度（Policy Gradient）嘅演算法：

* 深度決定性政策梯度（Deep Deterministic Policy Gradient，簡稱DDPG）
* 附近性政策最佳化（Proximal Policy Optimization，簡稱PPO)

深度多個體強化學習
---------

基本嘅演算法有獨立Q學習（Independent Q-Learning，簡稱 IQL）同埋比較新啲嘅數值分解網絡（Value Decomposition Network，簡稱VDN）。

參考文獻
----

*

攷
-

拎
-

| * 睇
* 傾
* 改
機械學習同數據探勘 |
| --- |
| 可以睇埋機械學習詞彙同數據科學 |
| 基本概念 | 人工智能 · 學習 · 運算學習論 · 線性可分性 · 事前數據處理 · 特徵提取 · 知識表示 |  |
| 數學模型 | 

|  |
| --- |
| 迴歸模型 · 決策樹（蒙地卡羅樹搜尋） · 貝葉斯網絡 · 支援向量機 · 關聯規則學習 |
| 神經網絡 | 

|  |  |
| --- | --- |
| 網絡基礎 | 人工神經細胞 · 前饋網絡（感知機 · 多層感知機） |
| 遞迴網絡 | 霍菲特網絡 · 玻茲曼機 · 長短期記憶 · 神經圖靈機 |
| 深度學習 | 卷積網絡 · 受限玻茲曼機（深度信念網絡） · 深度強化學習 |
| 網絡概念 | 反向傳播算法 · 關注機制 · 生成對抗網絡 · 基於流嘅生成模型 |
| 自編碼器 · 脈衝神經網絡 · 自組織對映 · 網絡種類一覽 |

 |

 |
| 最佳化 | 誤差函數 · 爬山演算法 · 梯度下降法 · 全局最佳化 · 正則化 · 變分推斷 · 資訊最大化 |
| 學習範式 | 監督式學習 · 非監督式學習 · 強化學習 · 遺傳演算法 · 主動機械學習 |
| 模型評估 | 自助抽樣法 · 交叉驗證 · 訓練曲線 · 適合度函數 · 過適 |
| 主要應用 | 統計分類（線性分類機） · 表徵學習 · 降維（特徵選擇） · 聚類分析 · 異常檢測 |
| 拉雜相關 | 認知科學 · 電腦科學 · 統計學 · 資訊理論 · 資訊系統、資訊過多同大數據 |
| 機械學習類 · 數據探勘類 |
座標: 22°19′36″N 114°09′42″E﻿ / ﻿22.32667°N 114.16167°E﻿ / 22.32667; 114.16167

深水埗公立醫局
**深水埗公立醫局**係香港一座醫療嘅建築，喺九龍深水埗醫局街137號，喺1930年代起，而家改咗做美沙酮診所。喺2009年12月18號被評為二級歷史建築。

史
-

深水埗公立醫局喺1911年設立，原本喺深水埗天后廟裏面，後嚟開闢醫局街亦因此而得名。1930年，醫局搬去現址嘅建築，並荷蒙當時嘅富商黃耀東出錢起，起好之後取代咗區內一間舊診所。深水埗公立醫局戰前係由深水埗街坊福利會負責打理，日間係醫療中心，夜晚就用作街坊福利會嘅議事地方。

1950年代初，唔少新移民定居深水埗，當時肺癆流行，醫局救治咗唔少病人。1950年代至1970年代，醫局晚間用作深水埗街坊福利會社區中心之用。2002年進行翻新工程之後，而家醫局已改做美沙酮診所，並改名叫「深水埗美沙酮診所」，由醫療輔助隊打理。

建築
--

深水埗公立醫局係一楝樓高兩層嘅白色建築，上面寫住「深水埔公立醫局」，「深水**埔**」係「深水**埗**」嘅舊名，係現代裝飾派藝術嘅建築風格。醫局佔地超過1,000平方米，上層係員工休息室，下層係詢問處、診療室、注射室同辦公室。

出面網頁
----

* 1,444幢歷史建築物簡要 － #572 深水埗公立醫局
* 深水埗公立醫局
南海嘅示意圖
**南海**（粵拼：naam4 hoi2）係指廣東、廣西以南嘅大海，西洋各國叫佢做**South China Sea**，譯做**南中國海**（naam4 zung1 gwok3 hoi2），越南叫**東海**（dung1 hoi2；越南文：**Biển Đông**／**㴜東**），菲律賓叫自己聲稱嘅專屬經濟區嗰部分做**西菲律賓海**sai1 fei1 leot6 ban1 hoi2（他加祿話：**Dagat Kanlurang Pilipinas**）或**呂宋海**（leoi5 sung3 hoi2；他加祿話：**Dagat Luzon**）。

定義同地理
-----

喺國際水文局嘅定義中，南海位於東北-西南走向，南部邊界喺南緯3度，位於南蘇門答臘同埋加里曼丹之間，北邊以及東北嘅廣東、廣西、福建同台灣及台灣海峽，西邊到菲律賓群島，西南至越南同馬來半島，通過巴士海峽、蘇祿海同馬六甲海峽連接太平洋同埋印度洋。南海係世界第三大嘅陸緣海，只係僅次於珊瑚海同埋阿拉伯海，面積大概有356萬平方公里，平均水深大概1212米，最深處係中部嘅深海平原，達到5567米左右。

南海係太平洋同印度洋之間重要嘅航道，四周大部分都係半島同埋島。南海算係低緯度地域，屬於熱帶深海。南海嘅海水表層水溫高嘅時候達到25℃到28℃左右，年溫差3℃到4℃，鹽度係35‰，潮差平均2米。

### 周邊國家及地區

喺菲律賓巴拉望望過去南海
由北部順時針嘅方向：

* 中國大陸
* 澳門
* 香港
* 台灣
* 菲律賓
* 馬來西亞
* 汶萊
* 印度尼西亞
* 新加坡
* 泰國
* 柬埔寨
* 越南

### 流入南海嘅主要河流

* 珠江
* 紅河
* 湄公河

### 主要島嶼

*睇南海諸島*

* 南沙群島
* 中沙群島
* 東沙群島
* 西沙群島

資源
--

由於南海算係熱帶嘅海洋，好啱珊瑚繁殖，海底高台處形成咗珊瑚島，南海諸島嘅東沙群島、西沙群島、中沙群島同南沙群島都算係珊瑚島嶼；水產主要有海龜、海參、金槍魚、紅魚、鯊魚、大龍蝦、梭子魚、墨魚同魷魚等好多唔同種嘅熱帶海產。南海海底嘅石油同天然氣蘊藏非常之豐富，根據初步嘅估算海底石油蘊藏量達200億噸。

主權爭議
----

由於南海嘅資源同戰略價值好高，喺南海周邊嘅國家都宣稱擁有南海嘅部分主權，例如中華人民共和國主張嘅南海九段線。

2014菲律賓喺荷蘭海牙常設仲裁法院提出南海仲裁案，控告中國違反國際法。最後法院判決菲律賓勝訴，但中國唔承認裁決結果。

喺亞洲位置
-----

|  |
| --- |
| 亞洲主要地理臺灣 海 峽臺灣 海 峽白令海白令海恆河恆河白令海峽白令海峽哥打華里河哥打華里河戈壁沙漠戈壁沙漠南海南海挪威海挪威海新畿內亞新畿內亞多瑙河多瑙河東西伯利亞海東西伯利亞海東海東海日本海日本海東北平原東北平原立借夫海立借夫海利拿河利拿河馬麻拉海馬麻拉海馬來半島馬來半島湄公河湄公河馬爾代夫馬爾代夫巴倫支海巴倫支海貝加爾湖貝加爾湖峇里峇里波羅的海波羅的海白海白海孟加拉灣孟加拉灣婆羅洲婆羅洲北冰洋北冰洋北海北海伏加河伏加河雅魯藏布江雅魯藏布江庫頁島庫頁島北威拿河北威拿河蘇門答臘蘇門答臘蘇拉威西蘇拉威西斯間地那維亞斯間地那維亞西奈西奈星加坡島星加坡島細亞細亞細亞細亞亞丁灣亞丁灣阿剌伯半島阿剌伯半島阿剌伯海阿剌伯海鹹海鹹海黑龍江黑龍江亞速海亞速海非洲之角非洲之角鶯曼羣島鶯曼羣島阿爾泰山阿爾泰山愛琴海愛琴海耶尼射河耶尼射河阿曼灣阿曼灣鄂河鄂河澳洲澳洲鄂荷次克海鄂荷次克海烏拉河烏拉河烏拉山脈烏拉山脈幼發拉底河幼發拉底河伊朗高原伊朗高原印度河印度河印度次大陸印度次大陸彥地結卡河彥地結卡河北印度洋北印度洋中南半島中南半島日本列島日本列島爪哇爪哇珠江珠江長江長江祁連山祁連山卡拉海卡拉海喀喇崑崙喀喇崑崙裏海裏海琴察加半島琴察加半島高加索高加索加羅蓮羣島加羅蓮羣島哥羅馬河哥羅馬河崑崙崑崙聖誕島聖誕島塔克拉瑪干沙漠塔克拉瑪干沙漠泰國灣泰國灣北太平洋北太平洋天山天山北部灣北部灣底格里斯河底格里斯河帝汶帝汶青藏高原青藏高原帕米爾帕米爾波斯灣波斯灣比初拉河比初拉河菲律賓菲律賓菲律賓海菲律賓海朝鮮半島朝鮮半島北海道北海道紅海紅海華北平原華北平原黃河黃河黃海黃海黑海黑海喜馬拉雅山喜馬拉雅山印度大 平原印度大 平原興都古舒興都古舒臺灣臺灣此格： 去睇 • 討論 • 編輯 • 歷史亞洲主要地理 |

| * 睇
* 傾
* 改
世界10個面積最大嘅海 |
| --- |
| 
* 珊瑚海 （4,791,000km²）
* 阿剌伯海 （3,860,000km²）
* 南中國海 （3,500,000km²）
* 威德爾海 （2,890,000km²）
* 加勒比海 （2,640,000km²）
* 地中海 （2,505,000km²）
* 白令海 （2,315,000km²）
* 塔斯曼海 （2,300,000km²）
* 鄂荷次克海 （1,603,000km²）
* 巴倫支海 （1,405,000km²）

 |
南丫發電廠
南丫發電廠，左面係擴建部份
**南丫發電廠**，人稱**三支香**，位於香港南丫島波羅咀，由香港電燈公司打骰。電廠所處地皮有123英畝（相當於50個香港大球塲），主力燒炭，亦會燒天然煤氣（natural gas），1978年起為港島、鴨脷洲同埋南丫島給應電力。南丫電廠現時發電37億萬火（3,737MW）。機器包括：8副燒炭發電機（coal-fired units），5副煤氣發電機（gas turbine units），1部風車（wind turbine），1副日光發電機（solar power system）與及2部combined cycle units。

沿革
--

* 興建工程分為三期進行。
* 第一期：3副燒炭發電機（coal-fired units）2½億萬火（250MW），1984年落成。
* 第二期：3副煤氣發電機（gas turbine units）3½億萬火（350MW），1副0.55億萬火（55MW）同6副1¼億（125MW）燃氣輪機，1991年落成。
* 第三期：2副煤氣發電機（gas turbine units）3½億萬火（350MW），1997年落成。
* 2002年，將1.25億萬火（125MW）燃氣輪機被改裝為3.45½億萬火（345MW）combined cycle units。
* 另外1副3.35億萬火（335MW）combined cycle units於2006年落成。

擴建工程
----

為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統。第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦。

南丫發電廠擴建部分嘅發電機組用天然氣做主要燃料，天然氣燒完之後產生嘅氮氧化物同埋二氧化碳會大幅減低，二氧化硫同埋懸浮粒子嘅排放量重近乎零，可以減低對環境嘅破壞。

出面網頁
----
座標: 22°17′12″N 114°08′26″E﻿ / ﻿22.28667°N 114.14056°E﻿ / 22.28667; 114.14056

翻新後西區裁判法院
**西區裁判法院**又叫**西區裁判署**，喺香港西營盤薄扶林道2A（近西邊街），喺1965年起，一直用做裁判法院同拘留疑犯之用。前西區裁判法院已被古物古蹟辦事處評為香港二級歷史建築。

史
-

西區裁判法院可追溯到1950年代，香港人口急速增長，原有嘅司法機關未能追上需求，因此政府決定喺西區起一間裁判法院處理地方司法事宜。大樓由著名建築師行巴馬丹拿起，喺1965年起好。前西區裁判署曾經審理過多宗轟動一時嘅案件，喺2002年6月，香港歌星謝霆鋒曾經因交通意外，而需要嚟西區裁判法院出庭答辯，嗰日有百幾個中外攝影記者喺法院門外，西邊街嘅一方，一時無兩。

由於俾審計署批評法院使用率偏低，西區裁判法院喺2004年關閉並同東區裁判法院合併，而家西區裁判法院已經冇再做司法機關用途，並改做政府辦公室，例如4樓改做勞工處（西港島）就業中心，5樓係渠務署淨化海港計劃部嘅辦公室。

建築
--

6層高嘅大樓用新古典主義風格設計，外牆模仿石工設計，用大量垂直線條模仿巨柱，突出法院嘅莊嚴同權威。

* 西區裁判法院薄扶林道入口
* 翻新中嘅西區裁判法院
* 西區裁判法院
* 西區裁判法院內景

出面網頁
----

* 中原地圖上的西區裁判法院位置地圖
* 香港司法機構
* 勞工署（西港島）就業中心
**大韓民國國軍**（韓文：**대한민국 국군**），係大韓民國嘅國家軍隊，除咗大韓民國預備軍（韓文：대한민국 예비군）之外，重包含：

* 大韓民國陸軍（韓文：대한민국 육군）
* 大韓民國海軍（韓文：대한민국 해군）
	+ 大韓民國海軍陸戰隊（韓文：대한민국 해병대）
* 大韓民國空軍（韓文：대한민국 공군）

韓國現役總兵力有69萬，喺世界上排第六，其中陸軍有56萬、海軍有6.7萬（包括海軍陸戰隊嘅2.8萬）、空軍6.3萬、預備軍有304萬。美軍響韓國大約有2.8萬個駐兵。軍隊嘅指揮系統分為平時同戰時兩種體制。平時嘅指揮架構係由大韓民國總統擔任最高統帥，戰時就同駐韓美軍並肩作戰。

大韓民國國軍嘅主要任務係防衞國土同防禦北韓嘅軍事威脅，但係海外維和同災害救濟亦都係任務之一。

組織
--

### 陸軍

內文：大韓民國陸軍
大韓民國陸軍，做通稱韓國陸軍或者南韓陸軍，係大韓民國國軍嘅陸上部隊，亦都係三軍之中規模最大嘅軍種。

### 海軍同海軍陸戰隊

內文：大韓民國海軍同大韓民國海軍陸戰隊
相對於陸軍同空軍，韓國海軍以往比較唔受重視，噉可能同北韓海軍實力唔強有關。韓國海軍主要嘅任務係海岸防衞，次要任務係為海軍陸戰隊嘅兩棲作戰提供支援，近年都成日派船艦參與海外維和行動。韓國海軍計劃響2020年左右成為藍水海軍。

海軍陸戰隊最初係獨立嘅軍種，雖然1973年之後嘅海軍陸戰隊改由海軍作戰司令部管轄，但係實際運作上重好獨立。

### 空軍

內文：大韓民國空軍
韓國空軍係一支擁有600架以上先進戰機嘅現代化空軍，主要任務係防衞領空，次要任務係支援地面部隊作戰。

武器研發
----

大韓民國國防部轄下有國防科學研究所，主要任務係研發武器。

海外行動
----

大韓民國國軍有時會參與海外軍事行動，以提升自身嘅實力同國際地位。南韓第一次參加海外戰爭係越戰，高峰時期駐越嘅南韓軍有48000人，僅次於美軍；又曾經派海軍特戰旅去索馬里，響挾持事件入面擊斃幾個索馬里海盜。

參考
--

1. ↑  韩国概况，新华网
2. ↑  〈국방백서 2012〉. December 21, 2012. 原著喺2013年6月19號歸檔. 喺2014年3月28號搵到.
3. ↑  "해군작전사령부 창설 54주년..어제와 오늘 그리고 미래"[*失咗效嘅鏈*]. Ministry of National Defense Official Website. Retrieved March 4, 2007.
4. ↑  "해군의 미래". Republic of Korea Navy Official Website. Retrieved September 24, 2011.
5. ↑  "South Korea’s Blue-water Ambitions". The Diplomat
. Retrieved June 21, 2012.
6. ↑  p.15 韓國軍隊的屠殺 民主化後被掲露
7. ↑  〈历史研究 韩国出兵越战获利多多 历史研究 真实的忽悠：美国是怎么被骗开始越战的？ --- ido.3mt.com.cn〉. 原著喺2013年10月29號歸檔. 喺2014年3月28號搵到.
8. ↑  〈韩国亚丁湾黎明作战一周年 (转载)\_国际观察\_天涯论坛〉. 原著喺2013年11月4號歸檔. 喺2014年3月28號搵到.
**拓跋**係漢字複姓，源自三國同晉朝嗰陣鮮卑部族姓氏。

最初喺大興安嶺北端東麓遊牧。東漢嗰陣，趁北匈奴西遷而南徙，佔有匈奴撻地。258年，拓跋力微搬去盛樂（今內蒙古和林格爾縣西北土城子）發展。

拓跋部嘅一部分亦喺東晉十六國時期同其他民族落中原，後來建立咗北魏。一尐留在漠北嘅拓跋部後發展咗做柔然。北魏孝文帝推行漢化政策而改拓跋做元氏。

來源
--

一般普遍認為突厥人用桃花石稱呼中國，來源拓跋一詞。不過，唐文入便「拓跋」同後突厥碑文上嘅Tabγač（音：桃花石）並無關係，根據李蓋提同台灣學者林安慶嘅研究，拓跋實質上由兩個阿爾泰語系詞語所組成，即tog（拓）同beg（跋，即貝伊），tog有塵土、泥土嘅意思，beg係氏族同部落首領，兩者都係後世突厥嘅官名。林安慶重發現，家下廈門方言入便嘅「拓跋」發音，同呢兩個對應詞語幾乎冇分別，跟住佢又補充漢字「拓跋」兩個字並唔係突厥碑文上的嘅abγač對音轉寫，而係tog同beg呢一對複合詞組嘅對音轉寫，佢嘅詞義係土地嘅主人，完全證實咗北魏官方史書《魏書》開編入面嘅「北俗謂土為托，謂後為跋，故以為氏」自己嘅解釋。

參考
--

### 攷

1. ↑  羅新，論拓跋鮮卑之得名，歷史研究，2006年第六期。
2. ↑  北俗叫土做托（拓），叫後做跋，就用佢做姓。《魏書·卷一·帝記第一》

### 書

* Gibbon, Edward (1852). *The Decline and Fall of the Roman Empire*. Wildside Press. ISBN 0809592398.
* Whitby, Michael (1988). *The Emperor Maurice and His Historian: Theophylact Simocatta on Persian and Balkan Warfare*. Oxford University Press. ISBN 0198229453.
**拔萃女書院**|  |
| 現任校長 | 劉靳麗娟 |
| 學校類型 | 直資中學，女校 |
| 信乜教 | 基督教（聖公會） |
| 建立時間 | 1860年 |
| 所在地 | 九龍區佐敦道1號 |
| 學校顏色 | 波斯藍 |

拔萃女書院
**拔萃女書院**（Diocesan Girls' School）係香港一間女子中學，亦係香港最老嘅學校之一，坊間通常叫佢做**DGS**、**DG**或者**女拔**，歷來培養咗唔少人才。

2009年4月校園開始重建，學校暫時搬去九龍深水埗青山道101號（即係德貞女子中學前校舍）。校園喺2011年重建完之後，學校喺2011年9月1號搬返入去。

女拔注重全人發展，唔想學生死讀書。於是學生學業成績好之餘，音樂、體育方面都好出色。

學業方面，最威水就係好多年香港中學會考都出過「十優狀元」（即係報考十科都攞A），1999年重一次過有6個咁多。新制下香港中學文憑考試自2015年起每年都有至少一名「狀元」誕生，而2019年、2020年更連續兩年有「超級狀元」（即考獲4必修科+3選修科，同時喺數學延伸部分都考獲5\*\*成績）誕生。

音樂方面，合唱團、管絃樂團等多次喺校際音樂節得獎，2003年更包辦合唱團所有大獎。至於體育方面，女拔以游水最勁，已經贏咗校際游泳冠軍23年。

舊生
--

* 廖秀冬，環境運輸及公務局局長
* 莫文蔚，歌手
* 孫泳恩，1973年第一屆香港小姐冠軍
* 楊寶玲 (香港小姐)，1987年度香港小姐冠軍
* 伍劭斌，1990年代港隊奧運游水代表
* 西門氏夫人，前校長及立法局議員
* 尤曾嘉麗，衛生福利及食物局常任秘書長
* 霍羅兆貞，前衛生福利局局長
* 黃錢其濂，前衛生福利司
* 周凱旋，Tom.com 股東
* 徐詠璇，香港大學發展及事務部總監
* 麥明詩，2009年會考十優狀元，2015年香港小姐冠軍
* 龐卓欣，2015年香港小姐亞軍
* 黃于喬，女權運動人士
* 王迪詩，作家
* 楊文蔚，跳高運動員
* 鄧伊程，跳高運動員
* 蔡曉慧，泳手
* 梁凱程，模特兒
* 袁思行，無綫新聞台主播

出面網頁
----

* 拔萃女書院官方網頁
* 拔萃女小學官方網頁


|  |  |
| --- | --- |
| Stub icon | 呢篇學校文係楔位文。歡迎幫維基百科擴寫佢。睇 • 論 • 改 • 歷 |
**自由嘅烏克蘭萬歲**，係一首烏克蘭民歌，主要係講中世紀嗰時啲哥薩克人即使俾啲穆斯林人侵略同埋折磨，但係都唔會屈服，亦都繼續追求自由，希望有朝一日烏克蘭可以復興。

歌詞
--

### 烏克蘭文

Як у Цареграді, славних козаченьків,  

Вражі бусурмани, вішали на гак.  

Глянувши востаннє на цей світ біленький,  

У смертну годину козак мовив так:  

  

Хай живе, живе вільна Україна.  

Хай живуть, живуть вічно козаки.  

Хай цвіте, хай цвіте червона калина.  

Нехай згинуть воріженьки на вічні віки.  

Нехай згинуть воріженьки на вічні віки!  

  

Хай живе, живе вільна Україна.  

Хай живуть, живуть вічно козаки.  

Хай цвіте, хай цвіте червона калина.  

Нехай згинуть воріженьки на вічні віки.  

Нехай згинуть воріженьки на вічні віки!  

  

Як вороги кляті нас на кіл сажали,  

Як живцем палили, у смолі пекли,  

Козаки у ката життя не благали  

Про долю країни думи їх були.  

  

Хай живе, живе вільна Україна.  

Хай живуть, живуть вічно козаки.  

Хай цвіте, хай цвіте червона калина.  

Нехай згинуть воріженьки на вічні віки.  

Нехай згинуть воріженьки на вічні віки!  

  

Хто живе на світі і хто жити буде,  

Хто шляхи козацькі буде ще топтать,  

Щоб буяла воля, щоб раділи люди, –  

Дай їм, Бог, востаннє ці слова сказать.  

  

Хай живе, живе вільна Україна.  

Хай живуть, живуть вічно козаки.  

Хай цвіте, хай цвіте червона калина.  

Нехай згинуть воріженьки на вічні віки.  

Нехай згинуть воріженьки на вічні віки!  

  

Хай живе, живе вільна Україна.  

Хай живуть, живуть вічно козаки.  

Хай цвіте, хай цвіте червона калина.  

Нехай згинуть воріженьки на вічні віки.  

Нехай згинуть воріженьки на вічні віки!

### 中文語譯



|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
**感化令**（英文：**probation order**），係指法庭判處犯罪者響一定時間內受到感化主任（俗稱感化官）定期上門評核行為同表現，同警司警誡相似，分別在於感化令係由社工負責，警司警誡係由警司負責。

史
-

1982年之前，警察監視組負責執行類似感化令嘅刑罰。

1956年，《香港警察監視法例》通過咗，法庭可以對罪犯判守警察監視行為。 皇家香港警務處於是成立咗警察監視組以執行相關法例。1982年之後，監管犯人主要由懲教署負責。

應用範圍
----

當犯罪者俾人起訴同定罪之後，法官考慮有關情況（例如罪犯嘅品性同對公眾嘅威脅）後，如果嗰個罪行無法律規定固定刑罰，就可以發出感化令，犯罪者唔使接受監禁嘅刑罰。不過，法庭好少會就嚴重罪行判感化令。判感化令嘅同時，法庭唔可以再判處監禁或者社會服務令。

執行
--

感化期之內，犯罪者可以自由活動，但係要定期見感化主任同接受感化主任嘅指導，又要接受教育或者職業訓練，同埋要遵守感化令嘅規定。

感化主任會向犯罪者提供輔導同小組活動，又會因應犯罪者嘅個人需要，幫佢安排接受由專業人士同非政府機構舉辦嘅計劃，包括戒毒治療、心理服務、尿液測試同其他支援服務。感化主任須要按照法庭指令，定期匯報犯罪者嘅進展，或者就佢未如理想嘅表現寫進度報告。感化主任可以響報告入面向法庭就受犯罪者係唔係適合繼續接受感化令作出建議。感化主任或者犯罪者可以向法庭申請解除感化令，而法庭響修訂感化令嗰陣，唔可以縮短感化期或者將感化期延長超過三年。

如果犯罪者響受感化期間再次犯案，或者違反感化命令嘅條文，法庭會視乎違反條件嘅數量同性質，將犯罪者所犯嘅原罪判以另外的懲罰同加控違反感化令嘅罪名，亦都可能會判處新嘅感化令，取代之前嘅感化令。

感化令嘅期限係一年至三年。如果犯罪者滿14歲，判處感化令要得佢同意。

睇埋
--

* 警司警誡
* 簽保守行為
* 社會服務令

參考
--

1. ↑  香港法例 罪犯感化條例 釋義
2. ↑  〈警務處退役同僚協會集體回憶系列（四）：感化令和監管令〉.
3. ↑  "What Is a Probation Order?". 喺2013-07-01搵到.
4. ↑  《街頭北斗實務手冊》. 2010. ISBN 9627783056.
5. 1 2  〈刑事罪行有多少種刑罰？〉. 原著喺2013-08-05歸檔. 喺2013-07-01搵到.
6. ↑  《香港法概論（新版）》. 三聯書店(香港)有限公司. ISBN 9789620428418.
7. ↑  〈感化制度〉 (PDF). 保安局禁毒處. 喺2013-07-01搵到.
8. ↑  〈可撤感化令改判監禁〉. 《太陽報》. 2010-12-23. 喺2013-07-01搵到.
9. ↑  阮曾媛琪 (1999). 何洁云 (編). 《迈向新世纪: 社会工作理论与实践新趋势》. 八方文化创作室. ISBN 9814285056.
10. ↑  《"一国两制"法律问题研究: 香港卷》. 法律出版社. 1997.
永南食品廠
永泰食品廠
**永南食品有限公司**（簡稱**永南食品**，英文：**Winner Food Products**）係香港嘢食製造商，主要做即食麪同埋微波爐嘢食。香港主要嘅即食麪牌子「公仔麪」就係出自佢。

歷史
--

永南食品1968年喺香港成立，開始生產「公仔麪」，即刻掂咗，好多香港人將「公仔麪」當成「即食麪」嘅同義詞。

此外，永南食品喺1970年代嘅產品重包括粟米油、春卷皮、急凍魚柳同肉丸，重有烘果仁、花生等包裝小食。

1981年，永南食品喺大埔工業邨設廠。

1983年，生產及銷售「公仔」碗麪。

1980年代中畀美國比翠絲食品（英文：Beatrice Foods）收購。

1989年畀日本日清食品收購。

1990年，大埔工業邨另一間廠房「永泰食品廠」啟用。同年開始生產零售急凍春卷、咖哩角。1992年起開始生產急凍點心南翔小籠饅頭、青島蒸餃/煎鍋貼、生煎包，1994年起開始生產急凍點心公仔點心系列，喺街市凍肉舖、惠康同百佳等售賣。1995年將佢哋嘅微波爐嘢食推廣到香港7-11便利店。2000年秋，永南食品推出冷凍意粉-好e食。2003年起，研發有自動排氣保濕功能嘅微波爐食品。

1994年同2006年，永南食品曾經喺中國設廠。

產品
--

永南食品嘅產品分為：

* 麪類食品（包裝麪同碗麪）：包括即食麪、伊麵同米粉等
* 微波爐急凍嘢食：包括喺便利店賣嘅點心同粉麪微波爐餐盒，同埋超級市場賣嘅點心同意粉，重有「好味牌」系列如青島蒸餃（鍋貼）、魚蓉燒賣同南翔小籠包等…

此外，永南食品亦都係香港代理綠寶橙汁。

廠房
--

永南食品喺香港同中國嘅深圳、珠海同山東，開咗4間廠房。

睇埋
--

* 日清食品 — 佢嘅母公司
* 淘大食品 — 其品牌點心係公仔點心嘅主要競爭對手

攷
-

1. ↑  〈永南食品有限公司之里程碑〉. 原著喺2016年3月4號歸檔. 喺2017年2月5號搵到.
2. ↑  李雪廬 (2011-01-01). "P.118". 《李雪廬回憶錄》 (香港中文). 三聯書店(香港)有限公司. ISBN 9789620429231.
3. ↑  〈永南食品有限公司之里程碑 1985-90〉. 原著喺2016年3月22號歸檔. 喺2017年2月5號搵到.

出面網頁
----

* 永南食品嘅官方網站
租舖廣告
租單車、租 canoe 嘅舖頭
架生租賃
**租**（又叫**出租**、**租賃**）係一種商業行為，即係一方用一啲嘢（多數係錢）換嚟暫時使用另一方擁有嘅嘢。租嘢嚟用嘅一方，叫「承租人」。 畀出嚟嘅錢叫「租」或者「租金」。租賃時都會白紙黑字寫清楚，呢啲憑據就叫做「租約」、「租賃協議」（tenancy agreement）或者「租契」（lease）。租約協議嘅內容就係寫啲「租務條款」。

租約
--

早喺公元前 1754 年，《漢摩拉比法典》（Code of Hammurabi）之中就可以搵到一啲，同地主同承租人關係嘅法律規定。普通法對地主 - 承租人嘅規定，喺中世紀嘅英國發展出嚟，而呢套法律保留咗，好多同封建社會秩序，同農業經濟，有關嘅古老術語同原則。好多唔同司法管轄權嘅地方，租土地物業喺法例上，寫得好清楚，香港嚟講，就係用普通法嘅寫法。租約係「一份具有約束力嘅法律文件，對業主同租客所承諾嘅權利同責任具有重要影響。」

租嘅嘢
---

可以租嘅嘢種類繁多：成日見嘅有：租屋、租樓、租寫字樓、租舖頭、租單車、租車、租船、租傢俬、租架生、租迷你倉、租影碟、租衫……等等。

點解要租
----

有好多可能嘅原因令到去租而唔係買：

* 好多司法管轄區（包括印度、西班牙、澳洲、英國同美國），公司租樓嘅租金可以扣稅，買樓就唔得。
* 唔夠錢。冇錢買樓，只可以租樓。
* 考慮少啲，唔使諗件嘢嘅維修、過時。
* 責任少啲。例如租樓唔使自己修理，問題業主搞掂。
* 只有暫時需要。好似一啲又貴又阻地方嘅架撐、擺酒新娘用嘅金器。
* 可能已經有，但係帶唔到要用嘅地方用。旅行租車為例。
* 租平過買。租戲睇平過係去戲院睇。
* 夠環保，特別係一啲貴，又少用嘅嘢，可以將佢哋用到盡。

特色租賃
----

租絕多數只涉及物，而 boss 搵人幫佢返工做嘢（即喺一段時間使用呢個人），喺廣東話嘅語境裏頭，唔會叫做「租」而係叫「請人」或「顧用」，而俾請人嘅角道嚟講，叫「出賣勞力」、「打工」。喺日本，人都可以「出租」，中年男人將自己，段鐘計，租出去陪人，叫「出租大叔」。

先租後買
----

先租後買（租到買）一般係一開始用租嘅形式去畀錢，過咗協議時間之後，畀埋尾數就擁有嗰件嘅產品。至於細節好似手續費，扣數、附加費、唔買點計噉，就根據合約唔同嘅產品而定。好處係租嘅時間諗清楚試清楚，產品放喺每日真實處境之下使用，唔會買之後唔鍾意唔啱用。壞處係件嘢嘅價錢比就咁買高啲，過期唔交租有罰款等。

至少喺香港，分期付款（hire purchase）唔會睇成係租賃嘅一種。而係一種畀錢嘅方式，而其實係借錢買嘢。

睇埋
--

* 借
* 按金

攷
-

1. 1 2  〈社區法網 - 業主與租客〉. *www.hkclic.org*. 原著喺2020-07-18歸檔. 喺2020-07-18搵到.
2. ↑  "Law Code of Hammurabi". *mcadams.posc.mu.edu*. 喺2020-07-18搵到.
3. ↑  "Hong Kong e-Legislation". *www.elegislation.gov.hk*. 喺2020-07-18搵到.
4. ↑  "Why buy it when you can rent it?". *the Guardian* (英文). 2004-06-27. 喺2020-07-19搵到.
5. ↑  〈「出租大叔」純聊天 每小時收70元 - 香港經濟日報 - 理財 - 創業．職場 - 職場〉. *wealth.hket.com*. 喺2020-07-18搵到.
6. ↑  CNN, Susan Scutti and Yoko Wakatsuki. "Middle-aged men for rent in Japan". *CNN*. 喺2020-07-18搵到.
7. ↑  Ito, Masami (2018-04-07). "Life for rent: Exploring the mysterious world of human rental services in Japan". *The Japan Times* (美國英文). 喺2020-07-18搵到.
8. ↑  書摘 (2017-09-13). 〈【不是PTBF】想成為出租大叔，要符合什麼條件？〉. 《香港01》 (香港中文). 喺2020-07-18搵到.
9. ↑  〈「先租後買」利弊知多少? | 車王 Carplus〉 (美國英文). 2020-06-10. 原著喺2020-07-19歸檔. 喺2020-07-19搵到.
**動字**（英文：verb），又叫**動詞**，係文法上一類字，描寫動作，現出或者狀態。有啲語文，動字會按時態，態度，情緒，聲調而變形。例如廣東話，做，做緊，做咗，就係呢動變化。有啲語文，會跟人，性別，多寡而變化配合，如英文I have就要對He has等。

動字分爲**內動**同**外動**。內動，又叫**不及物動詞**，指動字，只有起詞，即施動者就够，唔涉及外物，所以叫內動。而外動，又叫**及物動詞**，唔單止有起詞，重會有止詞，即要埋受動者，涉及外物，所以叫外動。例如，「天下猶未平」，平就係內動，有天下做起詞，唔使止詞。而「禽獸迫人」，迫係外動，除咗有禽獸做起詞，重有人做止詞。

有時外動收嘅唔只一端，咁就會借介字做轉詞，轉介出去。唐文來講，介字有【於】【以】【爲】【與】【自】等。例如，「王如施仁政於民」，施係外動字，仁政係止詞，而民就係轉詞，而用【於】做介字，將仁政轉去民。如果係人或者代字，或者名短，有時會慳埋介字，掉一掉位，將轉詞擺先，例如「子噲不得與人燕」，【與】係外動字，人係轉詞，燕係止詞，查實就係「子噲不得與燕於人」咁意思。

｢動字｣ 曾經唔係指所有動詞，只係指其中一類。

主語動詞一致
------

睇埋：一致 (文法)

及物
--

內文：及物
睇埋：詞句配列

睇埋
--

* 語序
* 謂語

註
-

1. 1 2 3  馬建忠 (1898), 〈正名〉, 《馬氏文通》, 喺2023年6月1號搵到
2. 1 2  孟子。滕文公上
3. ↑  孟子。梁惠王上。
4. ↑  孟子。公下。
5. ↑  Pellin, Tommaso (2019). "The introduction of English grammar studies into China in the 19th century". *Histoire Épistémologie Langage* (英文).第41卷第1號. p. 79-96. 喺2023年6月1號搵到.

| * 睇
* 傾
* 改
常見嘅文法範疇 |
| --- |
| **名詞相關**
* 格（斜格主語）
* 量詞
* 可數同數唔到
* 數量（單、雙同眾數）
* 擁有
* 定指
* 性別
* 名詞類別
* 有生定無生
 |
| **動詞相關**
* 動詞變化
* 人稱
* 時態、體同語氣（睇埋能願）
* 結點
* 語態
* 據由同驚奇
* 聯想郁動
 |
| **句法關係**
* 及物（論元同價位 · 雙及物）
* 話題同評語
* 主語、謂語、賓語同 adjunct
* 連動詞結構
 |
| **其他概念**
* 文法
* 級
* 包含式
* 詞形變化（變格 · 一致）
* 主題關係（施事同受事）
* 極性
* 敬語
* 併合
* 意志
* 真確
* 空
 |
| **拉雜相關**
* 語序
* 語言學（語言類型學 · 語言學嘅大綱）
* 自然語言處理
 |
**螢幕閱讀器**（英文：**screen reader**），又叫**讀屏軟件**，係一種專為盲人設計嘅軟件，屬於無障礙輔助科技，目的係幫用家喺睇唔到螢幕上面嘅嘢嘅情形之下，都可以知道螢幕上面寫咗乜嘢字。喺電腦，螢幕閱讀器嘅輸入通常係鍵盤，喺手機就通常係喺手機螢幕上面做嘅手勢；輸出就通常係配合少量聲效嘅合成語音，但係亦都可以駁點字顯示器顯示凸字。用家主要亦都係盲人。

雖然呢種嘢個名叫做螢幕閱讀器，但係其實只係以前用喺文字用家介面嘅先會真係閱讀個螢幕；而今市面上嘅螢幕閱讀器，其實係透過視窗系統嘅無障礙應用程式介面直接攞擺咗喺視窗上面嘅字其他嘅資料，另外，網頁瀏覽器會特別畀多啲資料畀螢幕閱讀器。

螢幕閱讀器嘅運作影響咗乜嘢叫做好嘅網頁，好多數碼領域嘅無障礙指引都同螢幕閱讀器嘅運作有關。

攷
-

1. ↑  〈點字顯示器〉. 《賽馬會無障易學計劃》 (香港中文). 香港失明人協進會. 喺2022年11月21號搵到.
2. ↑  "Screen Readers". Canadian National Institute for the Blind. 喺2022年10月7號搵到.
3. ↑  Watson, Léonie; Nevile, Chaals McCathie (2015年3月16號). "Accessibility APIs: A Key To Web Accessibility". *Smashing Magazine*. 喺2022年10月7號搵到.


|  |  |
| --- | --- |
| Stub icon | 呢篇軟件文係楔位文。歡迎幫維基百科擴寫佢。睇 • 論 • 改 • 歷 |
黃埔區中山公園嘅中心湖
 **黃埔區中山公園**（粵拼：wong4 bou3 keoi1 zung1 saan1 gung1 jyun2\*4）
係中國廣東廣州嘅一間公園，喺大清光緒十九年（1893年）起好，位置喺黃埔區長洲中間。佢亦係廣州首間公園，門口上面嘅「黃埔公園」四字係由兩廣總督岑春煊喺1903年寫出嚟。

史
-

雖然有關公園落成嘅文字記錄已經好難查證，但流傳得最多係大清光緒十九年間，兩廣總督李瀚章撤銷咗黃埔船局，畀返魚雷局無耐，喺柯拜船塢（而家長洲中部偏東南）附近搞咗間公園。嗰時之前，廣州重未有任何休閒舒適嘅公園。1917年7月6號，孫文南下廣州進行護法運動時，率先喺呢間公園登陸，重喺附近開咗間軍校；嗰晚重喺公園搞咗歡迎會。同年8月18號又喺呢間公園開咗宴會嚟招待跟孫文落咗嚟嘅國會議員喺一個禮拜之後（1917年8月25號）開非常會議，決定成立中華民國軍政府，孫文喺當年9月1號做咗政府海陸空軍大元帥之後，又喺呢間公園接受咗受印禮。

民國15年（1926年）底，黃埔軍校方準備出錢起另外兩間公園時，順手將黃埔公園整大咗兼改名做**中正公園**。1947年，駐島海軍喺公園嘅山頂起咗棟名叫「中正樓」嘅兩層洋樓，但文革破四舊時拆冧咗。中華人民共和國成立之後，公園改名做「中山公園」，後嚟為咗紀念孫文而整咗孫總理紀念碑。

註
-

1. ↑  呢度講嘅「另外兩間公園」分別係仲愷公園同濟深公園，但原濟深公園已經變成黃埔造船廠嘅宿舍，仲愷公園已經變成荒蕪嘅雜草叢生地區。

攷
-

* 孫中山活動遺蹟及紀念地資料庫
* 黄埔公园 黄埔军校旧址纪念馆
* 百岁公园故事多 广州文史
**2009年落馬洲六死車禍**係香港一單致命交通意外，亦係香港醉酒駕駛最出名嘅法庭案例之一。呢單悲劇發生之後政府出咗好多計仔去對付酒後駕駛。

落馬洲6死車禍發生嚮2009年1月23號農曆年廿八朝早。當時揸貨車嘅司機羅少權同一架新界的士迎頭相撞，的士5個乘客，準備去落馬洲地盤返工紮鐵，同埋個的士司機全部死晒。

事後，特首曾蔭權到現場關心單嘢，死者家屬跪地求特首，拜託香港特區政府要「做好你份工」。

事件連日來成為香港報紙頭條新聞，幾乎每段電視同電台新聞，都有追擊報導事件各方反應，包括政府首長：香港特首曾蔭權、香港警務處處長鄧竟成、勞工及福利局局長張建宗、運輸及房屋局局長鄭汝樺同各死者家屬。

判決
--

2009年2月23號41歲被告羅少權嚮粉嶺裁判法院提堂，被控一項危險駕駛導致他人死亡罪名。案情透露被告嚮車禍後當場驗出體內酒精含量93度，其後拉返警署更詳細酒精測試達到153度，比法定限制嘅22度超標5.95倍。控方加控羅少權酒後駕駛。被告獲准5萬蚊繼續保釋。其後控方改為控以六項誤殺罪，另加六項交替性危險駕駛導致他人死亡控罪，以顯示案件嘅嚴重性。

2009年12月3日，羅少權喺香港高等法院承認6項誤殺罪，判監6年，並吊銷駕駛執照，出獄後可以再考牌。案中死者家屬對判決感到不滿。法官韋毅志話根據死亡人數按比例加長刑期並唔合理，法庭主要考慮被告行為嘅鹵莽程度，而佢亦指出就呢單案嘅案情嚟講，以危險駕駛引致他人死亡或誤殺罪來量刑並冇分別。

律政司不滿原判刑期過輕，提出上訴，要求加刑。2011年1月12日，上訴法院拒絕律政司對被告嘅加刑要求，即維持監禁6年，但定下8年停牌期。上訴庭副庭長司徒敬法官推翻原審法官認為危險駕駛引致他人死亡或誤殺罪嘅量刑準則相同嘅講法，並指出單案嘅合理監禁年期應該係9年，但由於原審法官曾經向被告講以危險駕駛引致他人死亡或誤殺罪來量刑並冇分別，而主控官亦冇更正，被告喺俾人誤導嘅情況下承認誤殺罪，如果加刑會對被告唔公平，所以維持原判。

影響
--

* 日後涉嫌醉酒駕駛司機，將改控危險駕駛或危險駕駛導致他人死亡
* 所有相關訴訟最少嚮區域法院審判，而判罪可能加重

拎
-

* 2009年落馬洲6死車禍
* 醉駕害人 形同謀殺

1. ↑  〈落馬洲車禍 司機酒精超標近6倍〉. 明報. 2009年2月24號. 原著喺2009年2月27號歸檔. `{{cite news}}`: Cite has empty unknown parameter: `|coauthors=` (help)
2. ↑  新浪網-新聞：落馬洲大車禍司機判囚6年[*失咗效嘅鏈*]
3. ↑  HKSAR v LAW Siu-kuen HCCC 188/2009（原訴判刑理由）
4. ↑  香港電台：落馬洲車禍死者家屬不滿判刑過輕要求覆核[*失咗效嘅鏈*]
5. ↑  〈六死車禍覆核刑期 2010年12月15日 蘋果日報〉. 原著喺2019年8月22日歸檔. 喺2011年6月22日搵到.
6. ↑  〈落馬洲六死醉駕案肇事司機延長停牌期至八年，商台 2011年1月12日〉. 原著喺2011年1月16日歸檔. 喺2011年6月22日搵到.
7. ↑  SECRETARY FOR JUSTICE v LAW SIU KUEN CAAR 9/2009（上訴庭判決書）
尼夫帝
**尼夫帝**nei4 fu1 dai3（英文：Nefertem）係古埃及嘅蓮花之神，孟菲斯嘅主神普塔同埋戰鬥女神錫蜜個仔。

形象
--

尼夫帝通常俾人描述為一個頭戴有兩枝羽毛蓮花頭冠嘅年輕男性，有時亦會直接被描繪成蓮花。埃及人仲會將佢塑造成一個獅頭人身嘅男性，頭頂有隻戴住蓮花冠嘅隼鷹。

概要
--

根據孟菲斯創世神話記載，普塔令「原初混沌之水」努恩生咗一朵蓮花。呢朵蓮花後嚟變成太陽，照耀世界，而尼夫帝就係呢朵蓮花嘅化身。所以尼夫帝亦具有太陽神嘅神格。

另外，尼夫帝同荷魯斯結合，成為霍露·赫克奴（Hor-Hekenu），同戰神蒙特並肩作戰，對抗西特。而且佢身為錫密個仔，有「撕裂獸食敵人之獅」嘅稱號，可見尼夫帝雖然唔係主司戰爭嘅神，但依然係一位幾有攻擊性嘅神祇。

除咗太陽神、戰鬥嘅神之外，尼夫帝亦負責將昇天嘅靈魂引導去雅盧。身為蓮花嘅化身，尼夫帝亦同農耕、豐收嘅信仰有啲牽連，佢被稱為「食物嘅主人」，掌管作物、香料、香油嘅生產，相傳佢仲可以運用呢啲嘢嚟施展魔法，治療疾病。

尼夫帝信仰嘅演變
--------

尼夫帝嘅信仰源自下埃及尼羅河三角洲地帶。呢度嘅民眾將佢奉為下埃及皇冠嘅守護神，後嚟因為普塔信仰嘅興起，尼夫帝被吸收成為普塔個仔。

成為咗普塔個仔之後，尼夫帝獲得諸如太陽神、食物神等等嘅神格。但係對佢嘅信仰始終都係普塔嘅附屬，所以埃及係冇專屬於尼夫帝嘅神殿。喺祭祀亦都一樣，尼夫帝喺祭典露面嘅機會唔多。

參考
--

* 《埃及神名典》，池上正太著，王書銘譯，奇幻基地出版，ISBN 978-986-6712-28-9
**羅賓**係一個虛構角色，原名Robin，音譯**羅賓**，意係知更鳥，係DC漫畫入面其中一個超級英雄。

羅賓最廣為人知係佢出現喺蝙蝠俠漫畫入面，作為蝙蝠俠助手，1940年羅賓第一次喺 Detective Comics（簡譯《偵探漫畫》）出場，之後經歷過幾代唔同嘅羅賓，蝙蝠俠同羅賓呢個組合，有時會俾人叫做 Dynamic Duo。

羅賓曾經喺 Star Spangled Comics 第65至130期（1947年-1952年）以單獨形式出現，第一套以羅賓做主角嘅漫畫系列喺1991年出版，故事講述Tim Drake 點樣受訓成為第三代羅賓。呢兩套漫畫喺出版後都大受歡迎，於是 DC漫畫喺1993年為羅賓推出獨立單行本。

角色歷史
----

喺蝙蝠俠出現之後一年，作者 Bob Kane 同 Bill Finger 就將羅賓呢個角色加入故事入面，喺1940年以 Boy Wonder（簡譯：超凡男孩）形象出現喺 Detective Comics 第38期。Robin the Boy Wonder造形概念，係嚟自Errol Flynn嘅電影《俠盜羅賓漢》(The adventures of Robin Hood)，不過之後又改口話羅賓概念係嚟自知更鳥（robin bird）而唔係羅賓漢。

雖然羅賓最廣為人知係做蝙蝠俠助手，但佢亦同時係少年戰隊（Teen Titans）主要成員。而第一代羅賓 Dick Grayson 重係少年戰隊創辦人兼隊長。

羅賓總共經歷三代唔同人，佢哋分別係：

### Dick Grayson

Dick Grayson 原本只係家族雜技團裏面嘅細路仔，之後，Dick 嘅屋企人俾黑社會殺死咗，Dick 就做咗孤兒仔。好彩蝙蝠俠收留佢，重教佢打交同埋調查技巧，無幾耐，佢就成為咗第一代羅賓啦。之後着住羅賓衫嘅 Dick 就同蝙蝠俠一齊將殺佢屋企人嘅兇手繩之於法。

過咗無耐，Dick 讀完中學後，準備去讀大學課程，但係喺呢段時間裏面，佢仍然能夠着住羅賓衫救人。無幾耐，DC 漫畫見少年戰隊新傳（The New Teen Titans）好收得，所以將 Dick 拉離蝙蝠俠漫畫，自立門戶叫夜翔（Nightwing）。

Dick Grayson 喺 Bruce Wayne 死咗之後，正式成為 Batman。

### Jason Todd

### Tim Drake

參考
--

1. ↑  The Comics Journal #271
**治喪委員會**（英文：Funeral committee）係爲搞喪事而成立嘅單位，負責一切同喪事有關嘅嘢，一般都會叫做**治喪小組**或**治喪辦公室**。

設立治喪委員會嘅情況，通常係因為死者喺某個團體、組織、圈子或公司入面，出名同有聲譽，由死者嘅圈內好朋友、老闆、同事、部屬組成治喪委員會，討論、協調同安排治喪嘅各樣嘢。組成治喪委員會要寫埋「治喪委員會名單」，委員要係同死者有交際先可以做嘢，唔係就唔使寫個名出嚟，避免浮誇。

當死者本身或仔女入面有聲望、社會地位或社交圈廣，死後通常由政、商各界聯合組成治喪委員會，好多時職務由名人嚟掛名，實務由其他人嚟處理，都被認為係其中一個弊病
。

參考
--

1. ↑  〈臺灣地區殯葬禮俗 改進事項〉. 臺北市殯葬管理處. 原先內容歸檔喺2016-04-07. 喺2016-03-24搵到. 為徹底革新政風，改進社會習尚，允宜籲請機關首長或公務員，非與喪家沾親帶故者，一概不得擔任治喪委員會委員，更不得硬性規定參加公祭，濫發訃聞，俾能專心公務，端正官常。
2. ↑  陶傑 (2004-06-15). 〈治喪委員會〉. 蘋果日報副刊. 喺2016-03-24搵到.`{{cite news}}`: CS1 maint: url-status (link)

|  |  |
| --- | --- |
| Stub icon | 呢篇**治喪委員會**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**何氏大宗祠**，堂號**留耕**，喺廣東番禺沙灣鎮北村承芳里，佔地3334.25平方，係沙灣何氏家族嘅始祖祠堂，亦係番禺四大祠堂之首，響元朝至元乙亥年（1335年）起嘅，明朝、清朝一直都有重修。1989年，成為省級文物保護單位。2019年，成為全國文物保護單位。

歷史
--

祠堂元朝至元乙亥年（1335年）起。元朝末年被官兵燒咗，到明朝洪武二十六年（1393年）重新起過。到咗正統五年（1440年），又拆咗佢，再將佢起大啲。清朝康熙三年（1664年），朝廷實施「禁海」政策，命令沿海居民向大陸方向遷五十里。由於祠堂近海，當時嘅人遵循皇帝命令，拆到無剩，變咗廢墟。康熙二十七年（1688年），宗祠開始重新起過，但係就好求其。一路去到康熙三十九年（1700年），先正認真去重修祠堂。呢次重修使咗十七年，所以起好祠堂之後，佢嘅楹聯寫住：「一十七載鳩工庀材作廟敢雲成翼翼 半千餘年創業垂統流芳共仰自綿綿」。

到最後，何氏大宗祠起成咗五進五間。直到而家重保留咗清朝康熙年間嘅建築風格。祠堂褦住嘅其他建築分別喺唔同年代起嘅：砌門前嘅塘坎，康熙五十四年（1715年）起；水綠山青文閣（文昌閣），康熙六十年（1721年）起；襯祠，雍正八年（1730年）起；祠僕居室廚房，雍正十二年（1734年）起。從康熙卅九年（1700年）至雍正十二年（1734年），全部附屬建築夾埋用咗三十四年起好。

1986年，市、縣、鎮人民政府使咗110萬元重修恢復原貌。1989年6月，成咗廣東省重點文物保護單位。家下保存完好，成咗旅遊景點，入去要畀錢。

建築
--

宗祠坐北向南，平面成個長方形，地勢北邊高南邊低。從南到北，依次係影壁（無咗）、旗竿夾群、大池塘、大天街、頭門、細天井、儀門、大天井同東西廊、廡廊、月臺、拜庭、象賢堂、天井同東西廊、留耕堂。頭門兩側嘅鐘鼓樓後面，重有好似祠堂咁長嘅襯祠。成間祠堂從北到南，形成一條中軸線，左右兩邊對稱，構成左右三路前後五踏嘅格局。屋頂係硬山頂結構。

何氏大宗祠 頭門、儀門
第一踏係**頭門**，面闊五間23.35米，進深兩間9.73米。博古灰塑瓦脊。兩側係高出一米嘅包臺，有排柱，分別係六條八角嘅石簷柱同六條圓木內柱，佢哋共同組成宏偉嘅正門。東西兩邊各有鐘鼓樓。正門前簷嘅簷口樑，木雕好鬼精緻。特別係支承三重如意斗栱嘅駝峰，響簷口下邊一排有三十三個，都係奇花異卉、飛禽走獸嘅透雕，其中有十幾個駝峰，重雕出咗好多歷史人物故事。

從拜庭望向儀門
第二踏**儀門**，係八柱三間三樓石牌坊，面闊11.10米，進深3.90米。佔地43.29平方。由前後各四棟方形白石柱組成，分出三個門口，牌坊起響有六個梯級嘅底座上高。左右間鑲紅白二石雲紋鳥獸透雕，明間橫樑高啲，上面托住六組木構如意斗栱，層層飄出，四面簷牙高挑。坊頂係歇山頂灰塑脊。明間樓灰脊塑有條個頭四圍望、個尾又彎嘅龍，形制獨特。牌坊正面明間額刻住「詩書世澤」四個行書字，上款刻住「康熙丙申蒲月吉旦重修」，下款刻住「翰林國史檢討古岡陳獻章書」，係重修嗰時複製重刻嘅。佢嘅背面刻住「三鳳流芳」四隻行書大字。

第三踏**拜庭**，面闊五間24.78米，進深三間10米，硬山頂。

第四踏大堂**象賢堂**，面闊五間24.78米，進深三間16米。山牆由蠔殼砌成，屋頂由前後兩座硬山頂勾連搭。灰脊兩邊灰塑鼇魚。屋頂有橫向四列、縱向七列計埋有二十八碌巨柱撐住。上面係多到數唔到嘅樑額，都係啲花草鳥獸雲紋木雕，同前門嘅木雕有異曲同工之妙。象賢堂嘅上橫樑掛住闊2.78米、高0.65米嘅「大宗伯」楷書橫匾，上款刻住「廣東行省中書參知政事鄭允成為」，下款刻住「洪武辛亥科進士何子海曾祖淳佑庚戌科進士朝散大夫太常正卿何起龍立」，都係老宋體。

從東西廊上三個石級，係第五踏後寢**留耕堂**。面闊五間24.78米，進深四間14.60米，面積303.39平方。「留耕堂」橫匾，黑邊白底黑字，有題款「康熙丙戍仲冬吉旦重修」，下款題「翰林國史檢討古崗陳獻章書」，書勢飛逸，係用長鋒羊毛筆寫嘅行書。陳獻章係明朝理學家，人哋叫佢「白沙先生」，書法好犀利，何氏第十一世嘅何宗濂同何宗浩都係佢嘅入室弟子，所以祠堂保存咗好多白沙書法。

後寢喺康熙廿七年（1688年）重新起過，到咗康熙卅九年（1700年）又剷平再起大佢。康熙四十一年（1702年）六月起好。當時，第十五世嘅何雲棲有《建始祖寢廟告成喜賦》兩首，其中一首係：「村墟初復建經營，作廟三秋已落成。棟宇聳昂如竦立，簷阿翔舉似飛驚；西連羅嶂千峰秀，南望江干一水盈。爽塏高丘佳氣滿，象賢應起振家聲。」

後寢有木、石柱十六碌。後寢有要嚟擺何氏先祖神位嘅神龕，神龕前面擺咗好多排木架，上面插住十六條淺藍底正楷黑字木簽，每條簽寫住清朝康熙十八年（1679年）頒布嘅一條《聖諭》。而家無咗。

成座宗祠嘅石、木柱計埋就有112碌。柱數多，雕刻又夠細緻，另些少見。

註
-

1. ↑  番禺四大祠堂：沙灣留耕堂（何氏大宗祠）、石樓善世堂（陳氏宗祠）、南村光大堂（鄔氏大宗祠）、員崗昌大堂（崔氏宗祠）
2. ↑  《何氏族譜·留耕堂考》：「顏之曰『留耕』者，其由來舊矣。考其肇創之年，則在於元至元乙亥。」
3. ↑  《建留耕堂始末誌》：「留耕堂建自元至元乙亥，末幾，元季毀於兵燹。」 又 「洪武二十六年癸酉乃重修。」
4. ↑  《何氏族譜·留耕堂考》：「至正統庚申年，而居易翁又族人圖謀，改作而昌大焉。規制宏敝，一遵古禮。不惟堅至牢固，足以妥神；而且輪奐足以容眾。」
5. ↑  《留耕堂改革考》：「皇明留耕堂，皇清定鼎，奉詔拆毀一空，鄉井盡為丘墟，惜哉惜哉。數百年之修創不少留也，後人其知之。」
6. ↑  《建留耕堂始末誌》：「才撤去前創，量地而築，連建重庭，高其宇而廣其室，薄其棁而鍥其楹。」
7. ↑  《建留耕堂始末志》：「拆平基，改建五進五間。」

攷
-

* 《廣州市文物普查彙編·番禺區卷》

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
強烈嘅地震會引起建築物損壞
唔同類型嘅地震
**地震**（**earthquake**）係突然將地表儲起嘅位能放出來嘅現象，而能量係用地震波形式放出來。喺地球表面，好多嘢都會搖動，地面會移動，有時重會有海嘯。呢啲現象好多時都會整死人，財物亦都會受損。

地震可以係天然，又可以係人為。一般嚟講，只要有地震波，就叫做地震。

一般地震都有震級，而且有凈得唯一數字，但可以有好多個烈度。

成因
--

地震產生之所以發生，係因為地殼喺板塊運動嘅過程中累積應力，當地殼無辦法繼續累積應力嘅時候，地殼就會破裂，釋放出地震波，令地面發生震動，地震可由地震儀透過對地震波嘅觀察來量測，地震震級表示地震所釋放出來嘅能量大小，地震烈度指地震喺嗰度造成嘅震動程度，地震嘅發生處稱為震源，佢嘅投影至地表嘅位置為震央。

地震先兆
----

地震到依家仲未可以準確預測到發生時間，但係通常喺地震發生前會有一啲自然現象，特別係較大嘅地震發生之前會有各類異常現象，分咗宏觀先兆同微觀先兆。前者可以由人感官直接覺察，例如動植物、地下水等異常以及地光、地鳴等。後者唔可以用人嘅感官直接擦覺，需要用專業儀器先可以測出，例如地形變、地磁場、重力場、地溫梯度、地應力嘅異常同埋氡氣異常等。對地震先兆嘅觀察同監測仍然係地震短期嘅預報重要手段。

睇埋
--

* 震源
* 震央
* 震源深度
* 震央距
* 震源距
* 烈度 (地震)：量度地震對某一特定地點所受到嘅影響同破壞程度嘅量度單位。
* 斷層：岩石形成節理構造破裂後，兩側岩層發生顯著嘅相對位移。
* 黎克特制
* 熱點 (地質學)（hot spot）喺地質學上係指地球表面長期經歷活躍嘅火山活動地區。
* 地震帶
* 地震一覽

|  |  |
| --- | --- |
| 權威控制 | 
* LCCN: sh85040496
* GND: 4015134-7
* BNF: cb11933194n（資料）
* NDL: 00574860
* NKC: ph116772

 |


|  |  |
| --- | --- |
| Stub icon | 呢篇文係地震有關嘅楔位文。歡迎幫維基百科擴寫佢。睇 • 論 • 改 • 歷 |
**財政保守主義**（**Fiscal conservatism**）係用來形容主張避免赤字開支（Deficit spending）嘅保守主義財政政策。財政保守主義者往往支持減少整體政府開支、赤字同國債，以達到最重要嘅平衡預算（Balanced budget）。財政保守主義者支持自由貿易、解除經濟同貿易管製、低稅同其它經濟自由主義嘅政策亦係保守主義十分常見嘅主張。

美國
--

### 18世紀後期

民主共同黨籍嘅湯瑪斯·傑佛遜支持一個較弱小嘅中央政府與比聯邦黨籍亞歷山大·漢密爾頓更為自由放任嘅手段。佢哋反對漢密爾頓計畫清償聯邦州因美國革命而欠下嘅債務，因為部分債務為金融家同投機客所持有（唔係原持有人）以及多數債務為北方各州所有。漢密爾頓通過佢嘅法案並舉稅償付債款。做為交換，佢同意讓傑佛遜將國家首都移往華盛頓特區。

### 19世紀前期

傑佛遜強烈反對任何國家債務，但喺１８０３年因路易西安嗰個購地案而軟化。民主共同黨籍嘅占士麥迪遜與占士門羅接連當選總統，但喺１８１２年戰爭嘅財政災害後，佢哋轉為支持多數聯邦黨立場，且決定國家應有中央銀行與來自關稅嘅穩定收入。

### 19世紀中後期

19世紀中期，新嘅財政保守主義政黨－共同黨成立。唔同於現代財政保守主義者，呢啲財政保守主義者同當時嘅共同黨主張係貿易保護主義同高關稅以保護國內嘅工商業，係舊保守主義支持者，部分類似於今日嘅美國改革黨（Reform Party of the United States of America）。民主黨則支持重商主義同經濟民粹主義，以保護南方白人農民嘅利益。

共同黨普遍亦係大企業與（內部）自由放任市場經濟嘅支持者。但到１８９０年，佢哋受到大量投訴後轉而支持休曼法案與州際商務委員會（Interstate Commerce Commission）。

### 20世紀前期

20世紀前期，共同黨內嘅財政保守主義者與進步主義者之間存有分歧，呢個喺西奧多·羅斯福嘅進步主義政策後，威廉·霍華德·塔夫脫轉為保守主義嘅經濟政策後突顯，導致１９１２年老羅斯福脫離共同黨另組進步黨參選總統。與此同時，民主黨嘅進步主義勢力開始擡頭。而財政保守主義亦至此成為共同黨嘅主流經濟政策。

１９２０年代，共同黨總統卡爾文·柯立芝嘅親企業經濟政策成功促進經濟成長，被稱為咆哮嘅二十年代。然而佢嘅行為可能更多來自聯邦主義而非財政保守主義：羅伯特·索貝爾（Robert Sobel）提到「柯立芝喺任麻薩諸塞州州長時支持最低工資與標準工時立法，反對童工，喺第一次世界大戰期間實行經濟控製，支持喺工廠嘅安全措施，甚至喺企業董事會中嘅工人代表。」

１９３０年代，共同黨以財政保守主義來反對羅斯福新政。
香港漫畫星光大道上官小強筆下人物
**壽星仔**係一本香港公仔書，由上官小強主編兼監制，1974年創刊，最初叫「壽星仔」，後來改名叫做《壽星仔週刊》、《壽星仔雙週刊》，之後又因為作者上官小強自立門戶，又再改名為《金裝壽星仔》。

壽星仔係喺1980年代香港暢銷公仔書之一，走搞笑路線，而家已經無出。

簡介
--

**壽星仔**其實係一本綜合漫畫，但以壽星仔故事做主打，再加上唔同嘅漫畫主筆所寫嘅專欄、四格漫畫、短篇漫畫內容，其中又以甘小文四格最受歡迎。

壽星仔故仔
-----

壽星仔以故事主角「壽星仔」而命名，喺個故仔入面，「壽星仔」多數叫做「阿壽」，身高唔夠五呎、體重唔過一佰磅，而且永遠九歲半，長唔大，雖然人仔細細，但行為老積，而且重粗口爛舌。

除咗「阿壽」之外，重有一個熱血青年叫做「強記」，強記其實係作者上官小強自己，另外一個friend叫「火麻仁」, 重有一個叫辣手幹探「彭蛇」，三十幾勾，彭蛇其實係拎「彭sir」諧音，做咗 CID 三年零八個月完全未升過職。「強記」、「彭蛇」加埋「阿壽」三條友合稱「神勇三膠龍」。

故仔圍繞住，阿壽、強記、彭蛇三條友發展，每幾期或者一期完成一個故事，故仔有時係原創，有時會改編電影，第一期故事叫做「神經六」，多數故仔同故仔之間都無關連。不過咁多個故仔之中，以改編自日本漫畫「七金剛」嘅「港產七金剛」最為經典，因為呢個係唯一有續集嘅故仔。

其他角色：

* 火蔴仁：一個鍾意搞搞震無幫襯嘅死肥佬，唔着鞋，一日到黑着件空手道衫扮有型
* 和尚仔：另一個同「阿壽」一樣咁老積嘅細路，不過成日畀人搵笨
* 珠女：「阿壽」條女

文化影響
----

壽星仔嘅對白全部都係用廣東話口語寫，經常玩好多粗口諧音，好似：「利物浦」（離X譜）、「戴高樂」（大X鑊），除此之外亦有好多市井風味嘅言詞，好似「屎窟撞棍」、「你老母湊大你」。喺周星馳重做緊兒童節目主持，軟硬天師重報緊交通之前，壽星仔已經用緊「無厘頭」呢個詞，當時喺壽星仔連載嘅甘小文漫畫，就以「無厘頭」風格見稱。

客串主筆
----

壽星仔除咗壽星仔故事之外，重有好多主筆客串短篇或者四格。活躍客串主筆好似有：

甘小文、大粒墨、好小子、阿Ben、四方菓、羅永康、何永享、許景琛、邱福龍、阿富汗、林雨才

壽星幫
---

**壽星幫**即係指壽星仔制作部成員。

壽星幫成員：

* 主編、監制：上官小強
* 封面：上官小強、曾憲璋、陸偉昌
* 助理：何永享、李振富、鄧耀輝、溫永聰、關烈文、何穎圖

攷
-

相關
--

* 小強漫畫集
座標:  北緯22°12′32″東經114°01′45″
**長洲**（英文：**Cheung Chau**）係香港嘅一個島，因為個樣似啞鈴又曾經被稱為**啞鈴島**（英文：**Dumbbell Island**），響大嶼山東南便，北望喜靈洲，西南便有石鼓洲，離香港島西南大約10公里。長洲行政上被劃入香港十八區入便嘅離島區，島上人口大約3萬，係離島區入便人煙最稠密嘅島。長洲對內雖然冇陸上公共交通，但基本發展都算完善，除咗有消防局、警署同醫院之外，島上亦有學校、公共屋邨同綜合大樓等基建。

長洲係香港著名嘅旅遊景點之一，島上有唔少觀光名勝，例如有張保仔洞、北帝廟同埋長洲石刻等等，而渡輪碼頭沿岸一帶有好多海鮮食肆。另外，長洲每年都會舉辦盛大嘅太平清醮，呢個活動係長洲最大型嘅傳統節目，每次都吸引大批人士慕名參觀。住宿方面，島上亦有唔少青年旅舍同渡假屋（好似東堤小築），近年亦都有開辦歐美式渡假旅館。

地理
--

長洲響大嶼山同埋南丫島之間，面積大約2.46平方公里，距離香港島大約10公里。長洲東面有西博寮海峽同南丫島相隔開，而西面同北面亦隔住北長洲海峽（Adamasta Channel），同大嶼山同埋喜靈洲相對望。長洲以南係南中國海，再遠啲係擔桿群島。

響地理學上，長洲原本係兩個小島，但係受到島嘅形狀同季候風嘅影響，海浪將海沙帶到兩個島之間，形成沙咀。經過千萬年來日積月累嘅沉積，兩條沙咀不斷延長，最後連接起來，形成連島沙洲。因為咁，而家長洲南、北嘅形狀闊而大，但中部就窄而長，形狀呈啞鈴狀，所以長洲又叫做**啞鈴島**。

長洲南、北本來係小島，因此地質由花崗岩構成；至於中部由海洋沉積物組成，屬於地表沉積物；因為咁樣，加上受鄉村條例所監管，所以長洲大部分建築物得3層高。長洲南、北部係山丘，中部係平地，北部山丘高啲，最高點有95米高。

西灣長年風平浪靜，因為咁成為咗天然嘅避風塘，而長洲碼頭亦設喺西灣。至於東灣就長年因海浪帶來沉積物，而形成著名嘅東灣泳灘。除咗東灣泳灘之外，長洲其他主要嘅沙灘就坐落喺西灣、觀音灣、大鬼灣同埋東灣仔等地，但呢啲沙灘較細小、沙質較遜、位置都比東灣偏僻。響長洲西南嘅鯆魚灣同埋白鰽灣，重有南部同東南部一帶，由於海浪大啲，亦以滿佈奇石聞名。較出名嘅奇石有五行石、龍王石、鰻魚石、坦克石、花瓶石同人頭石等等，所以當地又叫長洲趣石林。

自然生態方面，長洲南、北部有樹林，喺嗰度可以見到黃室弄蝶同埋角翅弄蝶等等。此外，喺長洲重可以見到香港市花洋紫荊。喺長洲關公忠義亭附近，種滿十幾棵櫻花樹，係全港最具規模嘅櫻花群。呢啲櫻花樹屬山櫻，最初喺1975年從台灣引入35棵，但由於土壤唔得，現時剩低冇幾多。

* 東灣東灣
* 長洲西南部嘅鯆魚灣長洲西南部嘅鯆魚灣
* 長洲全景長洲全景

人口
--

香港開埠初期，長洲約有600幾戶，到長洲在1898年租借英國，陸上居住人口大約3,000人，而艇戶人口都有近5,000人。；至1930年代，人口復仍然在7,000人左右。在日本佔領香港前，曾一度有大量難民湧入長洲，令人口突破10,000。長洲人口雖然在日治時期有所回落，但香港重光以後，難民再度湧入，令人口再一次超過10,000人。長洲響第二次世界大戰後人口不斷上升，到1990年代時達至高峰的40,000人，之後人口回流，在2000年代回落到大約30,000人。根據政府響2006年進行嘅《中期人口普查》，長洲陸上人口則為24,312人，是離島區人口最稠密嘅一個島。

截至2006年，長洲華人約佔總人口嘅95.58%，其他亞洲人士同外籍人士佔總人口嘅唔夠5%。響華人人口當中，居民主要講廣東話，並來自本地（舊稱寶安縣）、東莞、四邑同惠陽同潮州四大地區。除此之外，另有來自各地定居的艇戶同商旅。而當地則有一黃姓大族，響長洲有唔少土地。

傳統節慶
----

除咗香港嘅公眾假期以外，長洲保留咗唔少傳統節日。要注意嘅係，長洲嘅天后誕訂喺農曆三月十八，比其他地方嘅三月廿三早五日。長洲嘅傳統節慶包括：

| 日期 | 節日 |
| --- | --- |
| 農曆正月初一 | 農曆新年 |
| 農曆正月十五 | 元宵節 |
| 農曆三月初三 | 北帝誕 |
| 農曆三月十八 | 天后誕 |
| 農曆四月初八 | 太平清醮 |
| 農曆五月初五 | 端午節 |
| 農曆六月廿四 | 關帝誕 |
| 農曆八月十五 | 中秋節 |

交通
--

西灣嘅長洲渡輪碼頭
長洲除咗畀安老院用嘅迷你巴士之外，冇陸上公共交通服務，而對外交通就靠嗮渡輪，渡輪碼頭響西灣。

* 新渡輪：
	+ 長洲─中環線：24小時來往長洲同埋中環。
	+ 橫水渡線：途經坪洲─梅窩─芝麻灣─長洲。
* 翠華船務（Maris Ferry）：
	+ 長洲公眾碼頭 - 香港仔海濱公園
* 街渡
	+ 來往長洲公眾碼頭同長洲西南面嘅西灣美經援村（近住張保仔洞）。

島上有舖頭租單車，可以踩單車周圍去。

注
-

1. 1 2 3 4 5 6 7 8 9 10 11  陳永鏗、黎民鏗著，《離島探勝遊》（香港：萬里機構‧萬里書店），2004年7月。
2. ↑  〈香港漫步遊 互聯網檔案館嘅歸檔，歸檔日期2008年9月21號，.〉，《香港旅遊發展局》，2008年2月5號睇。
3. ↑  《香港地質圖》（香港：地政署測量部），組別AR/3/G，1979年。
4. ↑  長洲 綠洲，oasistrek.com遠足行山資訊
5. ↑  〈長洲賞櫻唔使去日本 $23搞掂〉，《東方日報》，2006年3月13號
6. ↑  （具潛力旅遊點 只剩一棵吐艷 政府保育不力長洲櫻花凋零），《太陽報》，2006年3月15號
7. ↑  〈區議會分區／選區：A301 互聯網檔案館嘅歸檔，歸檔日期2021年5月1號，.〉，《二零零六年中期人口統計的統計表》（香港：政府統計處），2007年7月8日。
8. ↑  〈區議會分區／選區：A303 互聯網檔案館嘅歸檔，歸檔日期2021年3月24號，.〉，《二零零六年中期人口統計的統計表》（香港：政府統計處），2007年7月8日。
9. ↑  〈傳統節日 互聯網檔案館嘅歸檔，歸檔日期2009年10月30號，.〉，《長洲鄉事委員會》，造訪於2007年2月1號。
10. ↑  航班時間表 - 本地線 互聯網檔案館嘅歸檔，歸檔日期2008年2月8號，.，新世界第一渡輪
11. ↑  航班時間表 互聯網檔案館嘅歸檔，歸檔日期2016年4月24號，.，Maris Ferry
12. ↑  〈長洲景點介紹〉，2008年5月27號睇。

睇埋
--

|  |  |
| --- | --- |
|  | 維基同享有多媒體嘅嘢：**長洲** |

* 離島區
* 香港嘅島
* 觀音灣
* 鄉事委員會
* 新界鄉議局
阿爾卡迪忌牧人（Et in Arcadia ego） - 蒲珊忌畫作
**尼古拉·蒲珊**（法文：**Nicolas Poussin**；普譯**尼古拉·普桑**；1594年6月15號—1665年11月19號）係17世紀法國巴洛克時期重要畫家，但係屬於古典主義畫派。以《阿爾卡迪忌牧人》（Et in Arcadia ego）為其代表作；《摩西忌發現》係其古典主義忌代表作。

蒲珊喺法國諾曼第省安德利鎮出世，係貴族之後；青年嗰時曾經向兩個畫家學習，分別係江坦·華蘭（Quentin Varin）同埋諾毅·焦維尼（Noël Jouvenet）。渠曾經到過巴黎，受拉斐爾忌古典畫風影響好深，1621年曾經為盧森堡宮畫壁畫，重交了咗幾個好朋友，包括畫家菲臘·德·桑披因（Philippe de Champaigne）。

1630年，蒲珊29歲嗰時，移居到意大利忌羅馬，重喺意大利開始對文藝復興時間畫作產生強烈興趣，間接影響咗渠古典主義派忌畫風。其代表作《阿爾卡迪忌牧人》就係喺爾個時候畫出來忌。1640年渠曾經短暫返過巴黎，幫嗰時忌路易十三世國王畫咗毋少畫。

蒲珊喺1665年死之後，法國繪畫界為推崇渠研究文藝復興時間繪畫忌專注，出現咗有「蒲珊主義」之稱忌派別。主張素描重要過顏色。

出面網頁
----

* 網路教學-普桑
* 普桑忌畫作

|  |  |
| --- | --- |
|  | 維基同享有多媒體嘅嘢： **Nicolas Poussin** |
史嵩之
**史嵩之**（—1256年）係南宋大臣。南宋大臣史浩嘅曾孫，南宋大臣史彌遠個仔。字**子由**，一字喺**子申**，慶元府鄞縣（今浙江寧波）人。

履歷
--

*摘自《宋史》*

嘉定十三年，登進士第，調光化軍司戶參軍。

嘉定十六年，差充京西、湖北路制置司準備差遣。

嘉定十七年，升幹辦公事。

寶慶三年，主管機宜文字，通判襄陽府。

紹定元年，權知棗陽軍。

紹定二年，遷軍器監丞兼權知棗陽軍，尋兼制置司參議官。

紹定三年，除京西轉運判官兼提舉常平兼安撫制置司參議官。

紹定四年，遷大理寺少卿兼京西、湖北制置副使。

紹定五年，加大理卿兼權刑部侍郎，升制置使兼襄陽府知府。

紹定六年，遷刑部侍郎。

端平元年，乞祠，歸養田裏。起知隆興府兼江西安撫使。召權刑部尚書。出任平江府知府，進淮西制置使兼沿江制置副使，兼知鄂州，兼湖、廣總領兼淮西安撫使。

嘉熙元年，除京西荊湖安撫制置使。

嘉熙二年，拜參知政事。

嘉熙三年，拜右丞相兼樞密使、都督兩淮四川京西湖北軍馬。

淳祐四年，遭父喪，奪情起複，因主和議，為公論所不容，閒居十三年。

寶祐四年卒，封魯國公，諡**莊肅**。

著作
--

著有《野樂編》，已佚。

《甬上宋元詩略》載其《雪後》詩雲："同雲收萬里，斜日已三竿。有鳥皆潛跡，無風尚送寒。晴稽如下雨，祐澗忽鳴湍。漸覺山河複，方知世界寬。"

《全宋詩》卷三一六一，錄其詩三首。

文收錄入《全宋文》，卷七六八四。

參考
--

事蹟睇下《宋史》卷四一四本傳、《延祐四明志》卷五。
《**超自然之戀**》（英文：**Larger Than Life**）係喺2021年「法國五月藝術節」上演嘅法國當代輕喜劇，翻譯同改編自2001年法國舞台劇作品《Plus Vraie que Nature》。由康樂及文化事務署主辦、鄧樹榮導演執導、「鄧樹榮戲劇工作室」製作，並由黃智雯、葉榮煌、王耀祖主演。

故仔大綱
----

兩個男人老友鬼鬼：François早已成家立室，Julien晚晚燈紅酒綠但深感空虛。Julien四十歲生日，François送畀佢一個美女機械人Chloé（黃智雯飾），等佢親手設計夢中情人，佢出乎意料咁喺佢身上搵到期盼以久嘅愛情。所有嘢都好美好，直至有一日，佢提出想要一個小朋友……

曾經留學巴黎嘅鄧樹榮導演，喺法國五月帶嚟呢部浪漫幽默嘅法國當代輕喜劇。知名藝人黃智雯飾演美女機械人，聯同資深演員葉榮煌同王耀祖，上演一段超越自然嘅愛情故事。喺人工智能愈趨成熟嘅今日，人類同機械嘅交流所產生嘅意義絕對係超乎想像。

獎項同提名
-----

### 第三十屆香港舞台劇獎

|  |  |  |  |
| --- | --- | --- | --- |
| **年份** | **獎項** | **提名單位** | **結果** |
| 2022年 | 最佳女主角（喜劇／鬧劇） | 黃智雯 | 提名 |

攷
-

1. ↑  〈榮獲第三十屆香港舞台劇獎提名〉. 《鄧樹榮戲劇工作室 Instagram》. 2022-02-22.

出面網頁
----

* 〈超自然之戀〉.
**趙斗淳事件**（韓文：**조두순 사건**）係2008年12月喺韓國一單強姦案，犯人趙斗淳喺廁所用極其殘忍嘅手段強姦一個8歳細路囡，最後畀人判坐12年監，但係好多韓國市民都唔滿意，唔想佢再出嚟為害人間。事件後來畀人拍成電影《**許願**》。

事件經過
----

2008年12月11號朝早8點半，當時得8歲嘅細路囡娜英出門口參加學校嘅才藝表演大會，經過京畿道某一間教堂，突然畀犯人趙斗淳夾硬抱住拖入教堂廁所，趙斗淳除衫除褲之後強逼娜英就範。但係娜英頑強抵抗，激嬲咗趙斗淳而不斷畀佢掌摑、重擊同埋咬面，仲畀佢捉著個頭顱撞入馬桶水箱，性侵過程中趙斗淳仲用廁所泵吸娜英嘅屎眼，令到娜英骨盆骨折、大小腸流出體外壞死、肛門同性器官80％損壞之後暈咗。

事後為洗清犯罪證據，趙斗淳將大量凍水倒入娜英嘅體內，洗走殘留喺入面嘅精液，等到娜英喺廁所醒返，趙斗淳已經著咗草，之後先畀社區居民發現送醫，但因為傷害嚴重，娜英需要裝人工尿袋同埋以後去大小便都要人哋幫手。

攷
-

1. ↑  〈趙斗淳強姦女童 《許願》原型犯年底出獄定居安山市 近4千居民擬搬家抗議〉. 《蘋果日報》. 2020-09-15. 原著喺2021-06-21歸檔. 喺2020-09-21搵到.
2. ↑  廁所性侵8歲女童至大小腸流出　「趙斗淳事件」兇手長相11年來首曝光
3. ↑  8歲女童遭性侵重創終生用尿袋
搵緊綽號「牛丸」嘅足球教練嘅話，請睇〈**陳婉婷 (足球教練)**〉。
牛丸近攝
香港街頭售賣牛丸嘅小食店
**牛丸**係中國潮州嘅特色小食，牛肉整成肉丸。香港早年就有唔少潮州或汕頭人移民過來，故此牛丸亦落地生根，流行香港。

史
-

牛丸源自客家菜。早年賣牛丸嘅小販，多數係客家人。小販行過汕頭街頭巷尾，擔住牛丸，一路挑，一路賣。晚黑，韓江一帶，韓堤路八角亭到公園後面，成日有艇穿梭，船頭掛盞燈仔，為泊嗰處嘅客家貨船賣宵夜，賣牛丸湯。二十世紀四十年代，新興街一帶飲食攤檔好多，羅錦章造牛丸最出名，有特色。以後又有外馬路大香山牛丸同鎮邦街牛丸，檔檔嘢食都賣。改革開放以後，牛丸成為潮汕美食美名遠揚，壟美齋牛丸，用料上等，口味正宗，最爲出名。

香港
--

潮州嘅手打牛丸非常出名。之不過香港出嘅牛丸，無潮州牛丸咁咬口。牛丸同牛筋丸等肉丸，多為香港冬季打甂爐常用佐料。亦用來送湯麵同河粉、米粉，如魚蛋牛丸麵、牛丸米等。

一九九九年，消費者委員會測試香港賣嘅牛丸樣本卅五種，有個樣本，有水楊酸，另一樣本，含過量苯甲酸，唔合法例，其餘均測試及格。

周星馳導演《食神》入面，就以「爆漿攋尿牛丸」為內容之一。

註
-

1. ↑  除少數樣本外，肉丸(魚肉、牛肉、墨魚丸)內防腐劑含量合乎法例規定 互聯網檔案館嘅歸檔，歸檔日期2005年12月1號，. 《選擇》月刊第273期 (1999年07月15日）

睇埋
--

* 魚蛋
* 墨魚丸
* 貢丸
* 香港街頭小食
**趙從衍家族**係香港嘅商人家族，祖籍江蘇無錫。趙從衍本身係執業律師，1940年代尾開始投身航運業，之後成立華光船務，同包玉剛、董浩雲、曹文錦等人尊稱為香港船王之一。

家族史
---

趙從衍本身喺東吳大學畢業，係執業律師，1945年，佢見到航運業大有作為，於是買咗隻二手貨輪「國星號」，開始投身航運業，佢喺1948年落到嚟香港，成立咗華光船務，生意越做越有。1970年代，趙從衍將華光船務上市，同時更加涉足地產，成立咗華光地產。

不過到咗1980年代，全球航運業出現咗週期性嘅衰退，趙從衍冇好似包玉剛噉早著先機，削減航運業務，結果華光航運負債累累，趙從衍要將屋企嘅古董拍賣同埋華光地產嘅控股權賣走嚟填氹，與此同時趙從衍亦都喺呢個時候中咗風，最後到1992年先正式還晒。

1997年，趙從衍辭任華光航運主席，由趙世彭同趙世光做主席同副主席，但老婆倪亞震同三仔趙世曾入稟，要求法庭證實趙從衍精神狀況紊亂，唔可以控制到自己嘅財產，重要成立委員會處理佢嘅身家，官司打咗年幾，最後庭外和解收場，到1999年，趙從衍就死咗，但係訃聞度冇登到趙世曾一支人嘅名，雙方關係形同決裂。

趙從衍死咗冇耐，到老婆倪亞震身體轉差，趙世曾同阿妹趙世亮為咗點樣照顧個老母而罵戰，2000年倪亞震病逝，趙世曾同其他兄弟喺靈堂度都冇乜交流。同一年，小股東比利時航運公司CMB突然增持華光股權去到五成，重想私有化華光，趙世光為保家業，索性用四億將華光航運私有化。之後喺2001年，趙世彭因為心臟病發死咗，公司交晒畀世光打骰，後來佢喺2004年中風，同一年趙式明同趙式慶入咗公司，開始打理家族生意，之後趙式明喺2013年接任公司董事長。

感情生活方面，世彭、世曾、世光三兄弟生性風流，三個人都有唔少女朋友或者二奶，尤其以趙世曾最為高調，三個仔女都係同唔同嘅女朋友生嘅，佢都係風頭躉，成日喺娛樂新聞度出現；至於世彭，前女友戎克英試過走去華光嘅總部度企圖自殺，又喺老豆喪禮度爆出原來出面有私生子；世光亦有好多「紅顏知己」，例如：亞姐譚玉梅、程秀麗、秘書劉園園等。

另外佢哋嘅女友或者老婆好多都係影視明星，好似趙世光老婆何莉莉、前女友譚玉梅、趙世曾前女友姚煒、蔡珍妮（盈盈），甚至早死嘅趙世儀，佢老婆張燕都係拍戲出身。

上市公司
----

由趙世曾一支控制：

* 卓能集團（港交所：131）

另外趙世光一支控制住華光航運，華光喺2008年試過再上市，但後來因為市況唔好而取消。

家族聯姻
----

同邱德根家族有一段姻親關係：

* 邱華瑋=趙式明

家族成員
----

* 趙從衍（死咗）= 倪亞震（死咗）
	+ 趙世彭（死咗）= 鄧素玲
		- 趙式南（死咗）
		- 趙式中
		- 趙式亞
		- 趙式英
		- 趙式華
		- 趙式智（喺趙從衍葬禮出現，自稱係趙世彭嘅私生仔）
	+ 趙世儀（死咗）= 張燕
		- 趙適恒
		- 趙式安
		- 趙式言
	+ 趙世曾（1936—）
		- 趙式芝（同姚煒所生）=楊如芯（離咗婚）
		- 趙式浩（同蔡珍妮所生）=廖康如
			* 趙子勤（同女友Winnie所生）
			* Adrian（廖康如所生）
			* Rian（廖康如所生）
		- 趙式正（同Terri Holladay所生）
	+ 趙世光（死咗）=何莉莉
		- 趙式明=邱華瑋（何莉莉所生）
			* 邱耀德
			* 2015出世嘅仔
		- 趙式和=李承康（何莉莉所生）
		- 趙式平=Frederic（何莉莉所生）
			* 趙子蘭
		- 趙式慶=鄭慧師（何莉莉所生）
			* 趙子彤
			* 趙子昂
		- 趙式康（程秀麗所生）
		- 趙式珠（程秀麗所生）
	+ 趙世亮=胡生
		- 兩個仔兩個女

參考
--

1. ↑  〈接手航運王國掀兄弟反目爭產 - 東方日報〉. *orientaldaily.on.cc*. 喺2023-07-04搵到.
2. ↑   (2016-07-21). 〈名人：趙氏家族顯赫 兄弟緣薄鬩牆爭產〉. 《on.cc東網》 (香港中文). 喺2023-07-04搵到. `{{cite web}}`: `|last=` has generic name (help); External link in ``|last=`` (help)
3. ↑   (2016-07-21). 〈名人：趙世光承父業建航運王國〉. 《on.cc東網》 (香港中文). 喺2023-07-05搵到. `{{cite web}}`: `|last=` has generic name (help); External link in ``|last=`` (help)
4. ↑  〈回應撤趙世光爭產案何琍琍斥三奶冇廉恥「道德淪亡」〉. 《e123長青網-長者服務及老人院資訊》 (繁體中文). 喺2023-07-05搵到.

拎
-

* 華光航運官方網頁
* 卓能集團官方網頁
| How to read a taxoboxHow to read a taxobox**土蜜樹** |
| --- |
| 喺廣州蘭圃種嘅土蜜樹喺廣州蘭圃種嘅土蜜樹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 木蘭綱 Magnoliopsida |
|
|
|
|
|
| 目 | 大戟目 Euphorbiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 土蜜樹屬 *Bridelia* |
|
|
|
|
|
|
|
| 種 | **土蜜樹 *B. tomentosa*** |
|

 |
|
| 二元學名 |
| ***Bridelia tomentosa***Blume, 1825 |
|
|
|
|
|
|
|
|
|
|
|
|
|
|
|

**土蜜樹**（粵拼：tou2 mat6 syu6；學名：*Bridelia tomentosa*），又嗌**夾骨木**（gaap3 gwat1 muk6），係大戟科土蜜樹屬嘅常綠灌木，喺中國廣東、香港、澳門、臺灣、福建、廣西、雲南同東南亞、澳洲嘅海拔100～1500m嘅山地疏林或平原灌木林入面可以搵到。

樣
-

樹枝軟，成日下帎，結果超多。

用途
--

植株可以做庭院嘅觀景植物、行道樹、生態風景林，及荒山造林。葉可以做藥，樹皮可以提取栲膠。

連出去
---

* 維基物種有關土蜜樹嘅資料
* 維基同享中有關土蜜樹嘅資源類
* 土蜜樹 The Green Touch 香港常見樹木園藝生活
* 土蜜樹 樹木谷
**Stagecoach Group**係一個總部設喺蘇格蘭Perth嘅跨國運輸集團，現時喺英國、美國同埋加拿大有業務，經營巴士、市際客車、火車同埋電車等服務。

Stagecoach經營嘅交通服務

歷史
--

Stagecoach嘅前身係由Robin Gloag同埋Ann Gloag兩公婆喺1976年成立嘅露營車及小巴租賃公司Gloagtrotter。1980年英國開始解除對市際客車服務嘅管制，Robin Gloag、Ann Gloag同埋佢做會計嘅細佬Brian Souter喺同年成立Stagecoach。Robin Gloag同老婆離婚之後喺1982年退出Stagecoach。

Stagecoach首先開辦來往登地同埋倫敦嘅客車服務，之後公司就越做越大。Stagecoach成立初期嘅市際客車服務喺1988年賣咗畀National Express。

1985年，Stagecoach收購McLennan Of Spittalfield，自此開始經營市區巴士服務。1986年開始，英國公營巴士服務私有化，Stagecoach喺往後幾年收購咗多間前National Bus Company、Scottish Bus Group、London Buses同埋市政府嘅巴士公司。

1989年，Stagecoach收購馬拉維嘅United Transport Malawi其中51%股權，開始進軍海外市場。之後Stagecoach喺海外收購過多間巴士公司，但現時大部分已經賣咗。

1990年代，Stagecoach開始撈埋英國嘅火車同埋電車服務。

現時業務
----

### Stagecoach UK Bus（英國巴士業務）

* Stagecoach East
* Stagecoach East Midlands
* Stagecoach East Kent & East Sussex
* Stagecoach East Scotland
* Stagecoach Highlands
* Stagecoach London－喺2006年賣咗畀麥格理銀行，並改叫East London Bus Group，2010年俾Stagecoach買返
* Stagecoach Manchester
* Stagecoach Merseyside
* Stagecoach Midlands
* Stagecoach North East
* Stagecoach North West
* Stagecoach Oxfordshire
* Stagecoach Sheffield
* Stagecoach South
* Stagecoach South West
* Stagecoach Wales
* Stagecoach West
* Stagecoach West Scotland
* Stagecoach Yorkshire

#### 牌子

* Citi
* Magicbus－廉價巴士服務
* Megabus－廉價市際客車服務
* Oxford Tube－來往牛津同埋倫敦嘅客車服務
* Scottish Citylink－蘇格蘭市際客車服務，擁有35%股權
	+ Citylink Gold－提供更豪華市際客車服務
* Stagecoach Express－接駁有Stagecoach巴士服務嘅市鎮嘅客車服務
* Stagecoach Gold（以前叫Goldline）－市區豪華巴士服務

### 英國火車業務

* East Midlands Trains－2007年開始經營
* South West Trains－1996年開始經營
* Virgin Trains－擁有49%股權

#### 牌子

* Megatrain－廉價市際火車服務

### 英國電車業務

* Stagecoach Supertram－位於錫菲嘅電車業務，1997年開始經營

### 北美洲巴士服務

* Coach USA－除美國中北、東北部以外嘅業務已經賣出
* Coach Canada

#### 牌子

* Megabus－美國同埋加拿大嘅廉價市際客車服務，性質類似英國嘅Megabus

以前嘅業務（部分）
---------

### 英國

* 來往Aberdeen同埋倫敦嘅鐵路服務
* 柏斯頓巴士（Preston Bus，叫過做Stagecoach in Preston）－2009年收購，但隨後Competition Commission指呢單收購令柏斯頓嘅巴士服務缺乏競爭而要求Stagecoach賣咗佢。最後柏斯頓巴士喺2011年賣咗畀Rotala。
* Manchester Metrolink－2007年開始經營，2011年賣走。
* Stagecoach UK Bus Events－喺2012年倫敦奧運期間為運動員同傳媒提供巴士服務。

### 馬拉維

Stagecoach喺1989年收購馬拉維嘅United Transport Malawi其中51%股權，並將佢改叫Stagecoach Malawi，1997年賣出。期間Stagecoach喺馬拉維引入雙層巴士。

### 肯雅

Stagecoach喺1991年收購肯雅嘅Kenya Bus Services，1998年賣出。

### 紐西蘭

Stagecoach New Zealand一架無軌電車
Stagecoach喺1992年收購紐西蘭嘅Wellington City Transport，並將佢改叫Stagecoach New Zealand，2005年賣咗畀Infratil。Stagecoach New Zealand現時已改叫NZ Bus。

### 瑞典

Stagecoach喺1996年收購瑞典嘅Swebus，1999年賣出。

### 葡萄牙

Stagecoach喺1995年收購葡萄牙嘅Rodoviária de Lisboa嘅部分股權，並將佢改叫Stagecoach Portugal，2001年賣出。

### 香港

城巴嘅猛獅NL262巴士，披上受Stagecoach影響嘅車隊色彩
Stagecoach喺1994年設立香港分公司捷達巴士（Stagecoach Hong Kong），經營屋邨巴士服務，1996年執笠。

1999年Stagecoach自北海集團收購城巴，2003年賣咗畀周大福企業。

出面網頁
----

* Stagecoach Group

|  |  |
| --- | --- |
|  | 維基同享有多媒體嘅嘢：**Stagecoach Group** |
| How to read a taxoboxHow to read a taxobox**美人樹** |
| --- |
| 阿根廷羅沙里奧地區入面一美人樹阿根廷羅沙里奧地區入面一美人樹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 木棉科 Bombacaceae |
|
|
|
|
|
| 屬 | 吉貝屬 Thevetia |
|
|
|
|
|
|
|
| 種 | 美人樹 ***T. peruviana*** |
|

 |
|
| 二元學名 |
| ***Thevetia peruviana*** |
|
|
|
|
|
|
|
|
|
|
|
|
|
|
|

**美人樹**（粵拼：mei5 jan4 syu6；學名：*Ceiba speciosa*），又嗌**美麗木棉**（mei5 lai6 muk6 min4），植物學界嗌**美麗異木棉**（mei5 lai6 ji6 muk6 min4），係木棉科吉貝屬一落葉喬木。原產南美洲巴西南邊同阿根廷。而家喺巴西南邊、阿根廷北邊、中國嘅廣東、廣西、福建、海南、雲南同四川、香港都搵到。

形態
--

呢樖嘢一般有10～15m高，佢嘅樹冠好似把遮噉，葉色係青翠色。而樹幹下邊就比較大，重生咗好多好似圓錐噉嘅刺出嚟。而樹仔嘅樹皮係濃綠色，佢嘅側枝就好似雷達噉放射性水平伸出去。呢樖嘢一般喺冬天先至開花，而花色一般係紫色。另外，佢嘅莖有刺。呢樖嘢重可以攞嚟畀人睇。

相
-

* 美人樹嘅花美人樹嘅花
* 喺巴西聖保羅地區入面嘅美人樹喺巴西聖保羅地區入面嘅美人樹
* 美人樹嘅花喺結咗果嗰陣，好似啲豆莢嘅樣。美人樹嘅花喺結咗果嗰陣，好似啲豆莢嘅樣。
* 美人樹嘅樹幹啲刺美人樹嘅樹幹啲刺
* 美人樹嘅莖美人樹嘅莖
* 喺冇樹葉嗰陣嘅美人樹喺冇樹葉嗰陣嘅美人樹
* 開咗花嘅美人樹開咗花嘅美人樹

註
-

1. ↑  有啲植物學術雜誌話佢係「絲木棉屬」

出面網頁
----

* 美丽异木棉 中国科学院
* 美丽异木棉 Ceiba speciosa PPBC中国植物图像库
* 美丽异木棉栽培管理 华师大绿谷生物技术开发中心
**慈善團體**，又叫做**慈善組織**、**慈善機構**，係指以慈善服務為目的嘅組織或機構，通常係非牟利組織。透過募捐，將一定嘅資金或物資收集返嚟，然後分配畀有需要嘅人。任何人士捐錢畀法定認可嘅慈善團體，可以獲得有關嘅扣稅優惠；而任何人士捐錢畀冇慈善團體資格嘅非營利組織，嗰筆捐錢就唔可以申請扣稅。

香港
--

任何非政府機構或信託團體如果要成為慈善團體，必須純粹係為法理上承認嘅慈善用途而設立。界定慈善團體嘅法律特質有四項：

1. 救助貧困
2. 促進教育
3. 推廣宗教
4. 其他對社會有益處而具有慈善性質嘅宗旨

頭三項嘅有關活動可以喺世界上任何地方進行，但係第四項嘅用途必須係對香港社會有益處，先至可以被視為具有慈善性質。

相關機構要向稅務局申請，證明係慈善用途、慈善目的（包括董事唔可以有報酬等等）、同有清楚同合乎規定嘅規管文書（所謂證明會包括例如遞交捐款收據或者其他經營記錄），幾耐先批就可以視乎各種因素，但係就算冇阻滯都要大約6個月。

出名慈善團體
------

* 紅十字會
* 無國界醫生
* 東華三院
* 世界宣明會

睇埋
--

* 基金會
* 非牟利組織

參考
--

1. ↑  甚麼是慈善機構？[*失咗效嘅鏈*]
2. ↑  〈甚麼是 NGO？為甚麼要成立 擔保有限公司？〉 (香港中文). 香港非牟利組織發展中心. 喺2023年6月11號搵到.
3. ↑  〈擔保有限公司〉 (臺灣中文). HKWJ稅法合夥有限公司. 2022年11月8號. 喺2023年6月11號搵到.
**香港仔郊野公園**（英文：**Aberdeen Country Park**）係響香港香港仔嘅郊野公園，響1977年10月28號劃定，廣受本地人士歡迎，亦都吸引一啲外地遊客到訪。響香港郊野公園成立之前，呢處係郊野公園試點，當時叫做**香港仔森林公園**。

位置
--

香港仔郊野公園響香港島嘅山嘅南面，向北伸到去灣仔峽，南面就係香港仔同黃竹坑，面積大約423公頃。佢環繞住香港仔水塘，分為香港仔上水塘同香港仔下水塘。

自然環境
----

香港仔郊野公園有好多樹，主要係二戰後種嘅好多種闊葉類樹木，比較常見嘅有紅膠木、木荷、大頭茶、鴨腳木同崗捻。而常見嘅雀仔有麻鷹、毛雞、畫眉、喜鵲、了哥、釣魚郎等，間中亦都會見到穿山甲同松鼠行過。

好去處
---

香港仔自然教育徑響香港仔下水塘東面，遊客可以睇住教育徑上嘅傳意牌加深對郊野嘅認識。

港島徑香港仔同黃竹坑段亦都響公園裏面，西面由貝璐道開始，東面去到布力徑，全長大約14公里。

郊野公園亦都提供唔同嘅康樂設施，包括燒烤爐、太極台、兒童遊樂設施、樹木研習徑同健身徑等，另外重有一條輪椅徑畀傷健人士用。而香港仔郊野公園遊客中心有查詢服務，同埋展出郊野公園資料。

交通
--

由於香港仔郊野公園接近市區，交通算係方便，可以由香港仔經香港仔水塘道去到，由黃泥涌峽同灣仔峽就可以經布力徑，由山頂區同香港仔就可以經貝璐道。

假如搭巴士或者小巴，就可以揀目的地去石排灣嘅車。

鄰近郊野公園
------

* 大潭郊野公園
* 薄扶林郊野公園

註
-

1. ↑  漁農自然護理署 (2007). 《郊野叁十年》. 天地圖書有限公司. 9789882113497.

睇埋
--

* 香港郊野公園
* 香港仔
* 南區

出面網頁
----

* 漁農自然護理署 香港仔

| * 睇
* 傾
* 改
香港郊野公園*（斜體為尚未正式劃定）* |
| --- |
| **香港島** | 龍虎山郊野公園 - 薄扶林郊野公園 - 香港仔郊野公園 - 大潭郊野公園 - 大潭郊野公園（鰂魚涌擴建部份） - 石澳郊野公園 |
| **西貢同清水灣** | 清水灣郊野公園 - 馬鞍山郊野公園 - 橋咀郊野公園 - 西貢西郊野公園 - 西貢西郊野公園（灣仔擴建部份） - 西貢東郊野公園 |
| **新界東北同中部** | *紅花嶺郊野公園* - 船灣郊野公園 - 船灣郊野公園（擴建部份） - 八仙嶺郊野公園 - 大帽山郊野公園 - 城門郊野公園 - 金山郊野公園 - 獅子山郊野公園 |
| **新界西北** | 林村郊野公園 - 大欖郊野公園 |
| **大嶼山** | 南大嶼郊野公園 - 北大嶼郊野公園 - 北大嶼郊野公園（擴建部份） |
| 參見：香港公園一覽、香港特別地區、香港海岸公園、香港主題公園、香港地質公園 |
喺2021年，香港政府有意就假新聞嘅社會問題立法，規管傳媒工作，不過社會上有唔同嘅討論，親中陣營（親政府派）大多表示支持，認為咁樣可以阻止市民批評政府，唔再傷害社會，但有人（泛民主派支持者）就覺得香港政府有意用嚟打壓言論自由，亦有人覺得一件新聞事件可以用唔同角度報道，唔係政府講乜就寫乜，就算有假新聞，都唔一定要用法律規管控制。甚至有人提出證據，支持就假新聞問題立法嘅親政府派，先至係假新聞嘅始作俑者。

原本嘅發展
-----

去到2022年2月中，署理民政事務局長陳積志喺立法會會議上表示希望喺上半年完成有關研究工作。

唔同機構人士嘅立場
---------

### 泛民主派

#### 香港記者協會

香港記者協會表明反對立法規管傳媒工作，認為喺2000年四個新聞專業團體，包括記協、新聞行政人員協會早喺21年前已經共同訂立《新聞從業員專業操守守則》，列明做新聞要求真、客觀，確保無誤導，四哥會亦有機制處理投訴。

記協主席楊健興喺2021年接受紐約時報訪問嘅時候，話政府嘅立法計劃同埋主要官員經常性將「假新聞」放喺口邊，係試圖逃避不滿公眾嘅問責，特別係反修例運動入面，係為咗逃避公眾嘅批評。

#### 眾新聞

《眾新聞》總編輯李月華批評，假新聞條例細節唔清晰，而且可能包山包海，可能會比北京未經諮詢或部分香港市民同意而強行訂立，引起非建制派負評四起嘅《中華人民共和國香港特別行政區維護國家安全法》造成更大嘅傷害。

### 學者

香港中文大學新聞與傳播學院教授蘇鑰機指，獨裁國家先會用法律、逮捕去控制假新聞，而更自由嘅國家通常以教育為手段處理。

### 親政府派

好多親政府派嘅人（例如：田北辰）都支持就假新聞問題立法。行政會議成員湯家驊強調假新聞法係香港處理呢個問題嘅唯一出路。

最後結果
----

2023年6月尾，特首李家超接受《星島日報》訪問，表明唔會訂立《假新聞法》，佢話如果業界自我規律同行業操守令問題可控，就唔洗以立法手段處理假新聞問題，「唔會因為傷風咳，就當係癌症處理」，意味住香港假新聞法爭議告一段落。

參考
--

1. 1 2  王霜舟 (2021-05-07). 〈香港用打擊「假新聞」進一步收緊媒體控制〉. 《紐約時報中文網》 (中文). 喺2021-10-17搵到.
2. 1 2 3 4  〈【港大論壇】假新聞難定義 學者憂香港假新聞法恐打壓新聞自由〉. 《台灣事實查核中心》 (繁體中文). 2021-07-09. 喺2021-10-17搵到.
3. 1 2  〈眾新聞重申報道無誤導不再回應 記協稱業界自律機制有效 反對立假新聞法〉. *cablenews.i-cable.com* (香港中文). 原著喺2021-10-17歸檔. 喺2021-10-17搵到.
4. ↑  Au, Cheuk Hang; Ho, Kevin K. W.; Chiu, Dickson K.W. (2021-04-19). "The Role of Online Misinformation and Fake News in Ideological Polarization: Barriers, Catalysts, and Implications". *Information Systems Frontiers* (英文). doi:10.1007/s10796-021-10133-9. ISSN 1572-9419.
5. 1 2  〈假新聞法將於上半年研究完成 當局稱經黑暴後可看到其損害、強調現行法例不夠全面〉. 《winandmac.com 視麥媒體》 (美國英文). 2022-02-16. 喺2022-02-18搵到.
6. ↑  星島日報. 〈李家超：若問題可控不為假新聞立法〉. *std.stheadline.com* (中文). 喺2023-06-29搵到.
唔好同**人面樹**搞亂。

| How to read a taxoboxHow to read a taxobox**仁面仔** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 漆樹科 Anacardiaceae |
|
|
|
|
|
| 屬 | 人面子屬 *Dracontomelon* |
|
|
|
|
|
|
|
| 種 | **仁面仔 *D. dao*** |
|

 |
|
| 二元學名 |
| ***Dracontomelon dao***(Blanco) Merr. & Rolfe |
|
|
|
|
|
|
|
|
|
|
|
|
|
|
| 別名 |
| * *Dracontomelon edule* Skeels
* *Dracontomelon mangiferum* Blume
* *Dracontomelon puberulum* Miq.
* *Dracontomelon sylvestre* Blume
 |

**仁面仔**（粵拼：jan4 min6 zai2；學名：*Dracontomelon dao*），又嗌**仁面樹**（粵拼：jan4 min6 syu6），係漆樹科人面子屬嘅常綠喬木，原產華南同越南，而家喺中國廣東、廣西、雲南、馬來西亞、印尼、柬埔寨、印度、越南、緬甸、泰國、巴布亞新畿內亞、菲律賓、所羅門群島都可以搵到。

佢亦係種淨化環境植物。

樣
-

植株高10～20米，有板根。葉屬羽狀複葉，長30～45厘米，有細葉11～19隻；細葉近革質，長橢圓形近似披針，長6～12厘米，基部兩邊稍微唔對稱。花屬圓錐花序，頂生，公乸同樹；花冠白，好細，長約3毫米；每年春末夏初開花。果屬核果，似揼扁咗嘅綠圓波噉，闊大概2厘米；每年秋末結果。

習性
--

佢鍾意喺有陽光、肥而酸嘅泥、及高温同高濕環境度生，而且發芽能力好犀利。佢既禁kam1凍又抵抗到大風同大氣污染。

用途
--

植株可以用嚟做綠籬植物同庭蔭植物，亦可以做行道樹。嫩果可以做藥、蜜餞同糖，熟咗之後可以當生果食。

連出去
---

* 仁面樹 台灣Wiki
* 仁面子树苗的栽培及应用 绿怡种苗